Resipi Lengkap Nasi Kerabu Bunga Telang Kelantan, Pasti Teringat-Ingat!

Jika ke negeri Cik Siti Wan Kembang, pasti wajib cari Nasi Kerabu yang menjadi kegemaran ramai ini. Sekali makan, pasti akan rindu dan teringat-ingat.
Kalau ada yang cuba buat sendiri, boleh cuba resipi lengkap perkongsian dari Tuan Adriana Arissa di bawah. Resipi asli dari Kelantan yang wajib cuba.
RESIPI NASI KERABU BUNGA TELANG

RESIPI SAMBAL TUMIS
Bahan-bahan:

10 cili kering
3 ulas bawang merah
1 biji bawang besar
½ labu bawang putih
½ inci halia
200 gm santan pekat
3 batang serai – ketuk
2 keping asam keping
1 ½ sb gula
2 sk garam bukit halus
2 sb budu
Minyak masak – agak banyak

Cara-cara:

Kisar cili kering, bawang-bawang dan halia.
Tumis bahan kisar sehingga pecah minyak. Masukkan 1 ½ cawan air. Masukkan santan.
Sentiasa dikacau supaya santan tidak berketul.
Masukkan serai dan asam. Bila mendidih, masukkan budu dan gula. Rasa dulu sebelum masukkan garam supaya tidak terlebih masin. Kacau sehingga pecah minyak dan boleh tutup api.

Nota: Kuah biar pekat, masin dan manis sedikit.

RESIPI SAMBAL IKAN KELAPA
Bahan-bahan:

1 biji kelapa parut – goreng api perlahan supaya tidak keperangan & tumbuk kasar
7 ekor ikan selayang – rebus, ambil isi & tumbuk
5 ulas bawang merah
Nisan-cincang halus @ gula
Garam secukup rasa
4 batang serai
1 sudu kecik lada hitam-tumbuk

Cara-cara:

Tumbuk serai hingga hancur dan masukkan bawang merah. Tumbuk lagi. Masukkan garam dan gula secukup rasa.
Masukkan isi ikan yang telah ditumbuk dan kelapa goreng yang telah ditumbuk. Gaul rata. Masak sekejap supaya tahan lebih lama.

RESIPI SOLOK LADA
Bahan-bahan:

100g kelapa parut
3 ekor ikan selayang rebus-amik isi dan tumbuk kasar
Cili hijau-belah buang biji
3 biji bawang merah
2 ulas bawang putih
1 sudu kecik lada hitam ditumbuk
Garam dan gula

Cara-cara:

Kisar bawang, kemudian masukkan ke dalam kelapa bersama isi ikan. Gaul sebati. Kemudian sumbat ke dalam cili hijau.
Susun ke dalam pan dan masukkan santan. Masak sehingga santan hampir kering.

RESIPI SAMBAL CILI
Bahan-bahan:

Sambal Cili
Cili merah
Cili hijau
Cili besar- kalau tak nak pedas
Garam
Gula
Cuka

Cara-cara:

Kisar semua bahan.

RESIPI NASI BIRU BUNGA TELANG
Bahan-bahan:

4 pot beras
Air secukupnya
Segengam bunga telang untuk nasi kerabu berwarna biru- rendam semalaman dan kisar
Serai diketuk
Daun limau purut

Cara-cara:

Masak nasi macam biasa menggunakan rice cooker.

Bahan ulam-ulaman:

Ulam ulaman
Kubis
Taugeh
Kacang panjang
Bunga kantan
Daun serai kayu
Pucuk selon

Hiris halus dan sedia untuk dihidangkan.

Bahan lain:

Keropok goreng
Telur masin
Solok lada

Kredit: Tuan Adriana Arissa


Rindu Nasi Minyak Kenduri? Jom Buat Sendiri Kat Rumah Ikut Resipi Ini

Jom cuba resepi nasi minyak simple ini. Nasi minyak merupakan menu yang cukup sinonim dengan masjlis kenduri. Namun disebabkan oleh pandemik yang melanda negara sekarang telah membataskan segalanya.
Jadi apa kata buat masa sekarang jom cuba buat sendiri nasi minyak di rumah dengan menggunakan resipi hasil perkongsian oleh Noratiqah Nordin di bawah.
Selepas ini tak perlu tunggu majlis kawin orang dah, bila-bila masa sahaja boleh makan nasi minyak kalau dah pandai buat sendiri. Semoga bermanfaat ya!
Resepi Nasi Minyak Simple
Bahan-bahan:

2 sudu minyak sapi
2 sudu margerin
4 serangkai
2 bawang merah dihiris
Seinci halia
1 tin susu cair
4 pot beras
5.5 pot air
Garam
Pewarna sikit untuk cantik saja

Cara-cara:
1. Masukkan margerin dan minyak sapi.

2. Masukkan empat serangkai.
3. Masukkan bawang merah yang dah dihiris.

4. Masukkan halia yang dihiris.

5. Masukkan air.

6. Masukkan susu cair.

7. Masukkan garam.

8. Basuh beras basmathi dan toskan. Ika pakai beras pusa.

9. Masukkan semua bahan yang kita masak tadi ke beras.

10. Titik-titikkan pewarna semasa nasi sedang dimasak dan semasa panas supaya warna lebih cantik.

11. Makan bersama acar dan ayam masak merah.

Kredit: Noratiqah Nordin
Baca juga: Ibu Ini Kongsi Resipi Nasi Butter Ala KFC, Buat Sendiri Puas Hati Anak-Anak Makan


Resipi Nasi Tomato ‘Power’ Guna Cara Kukus, Nasi Elok Tak Keras & Tak Lembik

Biasa masak nasi tomato? Kali ini apa jom cuba masak resipi nasi tomato versi kukus. Nasi menjadi elok, tak keras dan tak lembik.
Bila masak nasi cara kukus, nasi juga akan lambat basi. Kalau masak pagi, boleh tahan sampai malam atau esok pagi!
Sebut saja nasi tomato, memang wajib ada ayam masak merah dan jelatah timun. Ikut cara-cara membuatnya di bawah. Selamat mencuba!
Resipi Nasi Tomato Versi Kukus
Bahan-bahan nasi tomato kukus:

Pengukus
3 cawan beras / basmathi
1 ulas bawang putih, 1 ulas bawang merah, 2 cm halia (tumbuk)
2 sdm minyak sapi @ marjerin
Rempah 4 sekawan
½ tin tomato pure
2 sdm gula
1 sdt garam
Secubit ajinamoto
⅓ susu cair
2½ cawan air
Daun pandan

Cara-cara:
1. Basuh bersih beras dan toskan. Kalau guna beras basmathi, rendam selama 30 minit, basuh dan toskan.
2. Panaskan minyak, tumis bahan tumbuk dan 4 sekawan sehingga naik bau. Masukkan bahan-bahan lain, tuggu mendidih dan masukkan bersama beras dalam pengukus.
3. Kukus selama 15 minit. Buka penutup dan gempur nasi. Sambung kukus sehingga nasi masak.

Bahan-bahan ayam masak merah:

1 ekor ayam
3 labu bawang besar, 4 ulas bawang putih, 1 ruas lengkuas, 1 ruas halia, 2 batang serai (kisar halus)
Rempah 4 sekawan
1 senduk kecil cili kisar
½ tin tomato pure
1 batang carrot (kisar halus bersama air)
2 sdm sos tomato
1 sdm sos cili
4 sdm gula perang
1 sdt garam
½ sdt secukup rasa
⅓ susu cair
Minyak menumis
Daun pandan
2 labu bawang besar potong bulat
Daun bawang jika suka

Cara-cara:
1. Bersihkan ayam, gaul dengan garam dan kunyit. Goreng ayam jangan terlalu garing, angkat dan ketepikan.
2. Tumis bahan kisar serta 4 sekawan dan daun pandan sehingga naik bau.
3. Masukkan cili kisar, tomato pure, sos tomato, sos cili dan masak sampai pecah minyak.
4. Kemudian, masukkan carrot kisar dan ayam yang digoreng tadi. Tambah 1 cawan air jika terlalu kering.
5. Renehkan sekejap, kemudian masukkan susu cair dan perasa-perasa lain. Masak lagi sampai pecah minyak.
6. Masukkan bawang besar dan daun bawang. Siap!

Bahan-bahan jelatah timun:

1 batang timun (potong ikut citarasa)
1 batang carrot (potong ikut citarasa)
1 labu bawang besar (potong ikut citarasa)
1 biji cili merah (potong ikut citarasa)
1 sdm gula
2 cubit garam
1 sdm sos cili
1 sdm cuka

Cara-cara:
1. Campur semua dan gaul sebati.
2. Boleh tambah cili padi jika suka pedas.

Siap untuk dihidangkan, selamat mencuba!


Nugget Tempura Homemade Yang Sihat & Lazat

Nugget tempura sangat terkenal terutamanya kepada kanak-kanak. Tapi adakah kita tahu bahawa nugget yang sudah diproses diluar sana terdiri daripada bahan yang kurang sihat untuk perkembangan anak-anak.
Menurut perkongsian dari Noor Liyana, resipi ini juga kalau nak buat sausage homemade cuma anda perlukan plastik aiskrim sebagai acuannya.
Resipi Nugget Tempura Homemade
Bahan-bahan:

Isi ayam (saya pakai bahagian dada dipotong kecil) dalam 700gm
Telur 2 biji
Bawang putih 5 ulas
Bawang merah 2 biji (saiz sedang)
Lada hitam (ditumbuk) ikut suka nak banyak mana
Tepung ubi kayu 3 sudu
Garam dan perasa (ikut suka)
Tepung goreng serbaguna (saya guna brand aroma. Sedap sebab dia ada rasa pedas sikit.)
Sedikit butter

Cara-cara:

Blend semua bahan (boleh guna food processor jika ada. Kalau tak, boleh guna blender. Tapi blend perlahan takut blender rosak.)
Kemudian, adunan dikukus lebih kurang 30 minit. Sebelum masuk adunan, saya ada sapu butter sikit di loyang supaya nugget cake senang dikeluarkan.
Kemudian, potong nugget cake mengikut saiz dan bentuk yang kita suka.
Bancuh tepung serbaguna dengan air. Jangan pekat sangat dan jangan cair sangat supaya nugget tersalut dengan sekata.
Celupkan nugget dalam tepung serbaguna dan goreng sehingga garing.
Kalau nak rasa lebih sihat, boleh grill nugget tersebut.

Hasilnya kita akan dapat nugget yang lembut, tak ada lemak atau keraguan sebab totally isi ayam bahagian dada yang digunakan.
Baca juga:
Wanita Kongsi Resipi Ayam Sihat Sedap & Mudah, Dah 5 Tahun Makan Macam Ni


Buat Sendiri Nyonya Curry Laksa Di Rumah, Tak Sedar Makan Tambah Berpinggan-Pinggan!

Nyonya Curry Laksa merupakan hidangan yang sangat terkenal dalam kalangan masyarakat Cina. Namun kini telah diminati oleh semua kaum di Malaysia dan juga Singapura.
Apa yang unik, kuahnya kelihatan seakan sama dengan hidangan mi kari. Jom kita cuba buat dengan menggunakan resipi oleh Nur Syaa di bawah.
Resipi Nyonya Curry Laksa

Bahan-bahan:

Mi kuning 1 paket (rendam untuk hilangkan kapur dan pewarna)
Chili oil
Udang 10 ekor saiz sederhana (kepala dan kulit asingkan dalam 1 mangkuk)
Isi ayam 4 ketul
Sayur sawi
Filamen ketam
Fishball
Tauhu pok
Togey
Serai 1 batang
Daun limau purut
Daun kesum
Bunga kantan 1 batang
Santan
Halia
Lengkuas
Daun kari 3 tangkai
Serbuk kari

Cara-cara:
1. Panaskan air dalam 1 periuk saiz sederhana. Apabila mendidih, masukkan 4 ketul ayam bahagian dada. Celurkan kepala dan kulit udang, filamen ketam, sawi, togey, fishball. Celur seketika bahan ini satu persatu dan bawa keluar. Susun bahan-bahan celur dalam 1 bekas dan ketepikan.
2. Kemudian, keluarkan isi ayam yang telah dimasak, potong bahagian isi dan ketepikan.
3. Air rebusan jangan dibuang, akan digunakan semula nanti.
4. Sediakan lesung batu. Tumbuk tulang ayam bersama kepala udang, kulit udang, daun kesum, daun limau purut, halia, bunga kantan dan lengkuas.
5. Di dalam periuk lain, masukkan chili oil, minyak 2 sudu besar, serbuk kari, bahan yang ditumbuk dan daun kari. Tumis sehingga semua bahan garing dan naik bau, jangan sampai hangus.
6. Kemudian masukkan air rebusan tadi, setelah mendidih kecilkan api dan masukkan santan 1 kotak. Kacau rata.
7. Masukkan garam, gula, tauhu pok dan kacau lagi. Biarkan mendidih selama 10 hingga 15 minit.

8. Tapis terlebih dahulu sebelum dihidangkan untuk mengeluarkan bahan yang ditumbuk kasar tadi.
9. Hidangkan bersama mi yang sudah dicelur dan bahan sampingan yang lain.

Info: Untuk masak dalam kuantiti yang banyak, cuma gandakan bahan. Untuk bahan tumbuk, boleh juga guna pengisar.
Kredit: Nur Syaa


Resipi Oreo Cheese Cupcake Tanpa ‘Bake’, Hanya Perlu Disejukkan Sahaja. Mudahnya!

 PENULIS
myResipi

 KATEGORI
Artikel

 POSTED ON
2020-09-22 13:54:55

Sebut sahaja tentang Oreo Cheesecake ini, pasti akan terbayangkan rasa kejunya yang enak. Lebih-lebih lagi jika dimakan sejuk-sejuk, fuhh sedapnyaa! Nampak saja seperti susah untuk dibuat, sebenarnya korang boleh buat oreo cheesecake ini tanpa perlu di masak dalam ketuhar pun. Hanya perlu disejukkan dalam peti air sahaja, mudah kan? Jom kita ikuti resipi ringkas Oreo Cheese Cupcake daripada Mas Cotek ini.
Kredit: Mas Cotek
Bahan Base:

30 keping biskut oreo dikisar (asingkan cream tengahnya)
3 sudu besar butter/marjerin

Cara-caranya:

Hancurkan biskut keping oreo yang telah diasingkan dari cream tadi.
Cairkan butter dan kemudian masukkan oreo untuk digaul sehingga sebati.
Selepas itu, tekan-tekan ke dalam loyang sehingga isinya padat dan sejukkan di dalam peti sejuk lebih kurang ½ jam.

Bahan Filling/ Chese Cake:

250 gm cream cheese
200 ml whipping cream
1/4 cawan susu pekat manis
1/4 cawan gula castor
1 sudu teh esen vanilla
15 keping oreo (1 bungkus dipatah²kan)
1 sudu besar galetin
2 sudu besar air panas (larutkan galetin ke dalam air panas)

Cara-caranya:

Pukul cream cheese dan gula castor sehingga teksturnya menjadi kembang.

Masukkan susu pekat manis, esen vanilla dan cream oreo yang di asingkan dari bahan base tadi, lalu teruskan mengadun.

Kemudian, masukkan whipping cream dan gelatin, lalu adunkan lagi hingga sebati

Selepas itu, masukkan oreo yang sudah dipatah-patahkan tadi dan kacau sebati dengan menggunakan senduk atau spatula.

Kredit: Mas Cotek

Tuang ke dalam loyang base tadi dan sejukkan selama 5 jam atau semalaman.

Kredit: Mas Cotek

Dah siap! Selamat mencuba!

Kredit: Mas Cotek

Kredit: Mas Cotek

Kredit: Mas Cotek


Resipi Pad Thai Macam Makan Di Thailand, Tak Sangka Mudah Je Cara Masak

Resepi Pad Thai ini sangat sedap dan mudah. Oleh sebab itu menu ini sangat popular kalangan penjual-penjual makanan jalanan di Thailand.
Pergilah ke daerah mana-mana pun di negara gajah putih, pasti anda boleh mendapatkan hidangan ini dengan mudah.
Jika anda teringin nak rasa tapi entah bila dapat berkunjung ke negara Thailand, jom cuba masak sendiri pad Thai di rumah.
Baca juga: Resipi Tomyam Putih Asli Thai Tanpa Guna Pes Segera, Dijamin Hirup Kuah Sampai Licin!
Resepi Pad Thai Ala Makan Di Thailand
Bahan-bahan:

1 paket mi pad thai direndam dengan air panas (boleh ganti guna kuetiau halus)
6 bawang putih – dicincang
1 keping tauhu – didadu dan digoreng
10 ekor udang segar
Daun bawang – dipotong panjang
1 mangkuk taugeh
2 biji telur – dipukul sedikit
3 sdb lobak masin -hiris kecil

Bahan-bahan sos paad thai:

Air asam jawa
Gula melaka/gula perang
Sos ikan thai

Bahan-bahan tabur:

Kacang tanah goreng – ditumbuk kasar
Chilie flaked & hirisan daun ketumbar/sup

Cara-cara menggoreng:
1. Satukan bahan-bahan sos pad Thai. Pastikan rasa masin, masam dan manisnya seimbang. Ketepikan.
2. Tumis bawang putih hingga wangi, masukkan udang dan masak seketika.

3. Masukkan phad thai, taugeh, tauhu goreng, daun bawang, lobak masin dan tuangkan sos pad thai tadi. Kemudian gaul rata.

4. Ketepikan pad thai, tuang telur dan kacau hingga telur masak garing. Selepas itu gaul sehingga semuanya sebati.

5. Tabur chilli flakes, kacang tanah tumbuk, hirisan daun ketumbar dan hirisan limau nipis semasa menghidang pad thai goreng. Selamat mencuba!

Kredit resipi dan gambar: Rozmaliza Omar
Baca juga: Resipi Sup Daging Thai ‘Padu’, Masak Tanpa Guna Minyak & Tanpa Tumis


Resipi Pancake Korea, Guna Kucai Ganti Daun Bawang. Sesuai Dengan Tekak Melayu!

Peminat drama Korea pasti tahu menu Pancake Korea atau lebih dikenali sebagai Pajeon ini. Teksturnya seolah-olah macam lempeng tapi lempeng versi Korea. Bahan-bahan yang digunakan juga bahan asas yang biasa ada di dapur.
Resipi asal di Korea menggunakan daun bawang sebagai salah satu bahannya. Namun boleh digantikan dengan daun kucai supaya lebih sesuai dengan citarasa dan tekak orang Malaysia. Rasanya juga akan menjadi lebih wangi dan sedap.
Jom lihat cara membuat Pancake Korea di bawah yang merupakan hasil perkongsian oleh Affieyza Isahak. Selamat mencuba!
Cara Buat Pancake Korea
Bahan-bahan:

1 cawan penuh tepung gandum
2 sudu penuh tepung jagung
1 cawan air kosong
Sedikit garam & gula
1/2 sudu soda bikarbonat
Cili merah
Lobak merah
Kucai (Cik Dieyza kerat agak pendek tapi di Korea mereka tak kerat. Risau susah nak makan, tu kerat sikit)
Udang (cincang)
Sekeping keju yang dicarik-carik
1 biji telur (dipukul)

Cara-cara:
1. Satukan tepung gandum, tepung jagung, air, gula, keju dan garam. Bahagi adunan kepada dua bahagian. 1 bahagian lebih, satu lagi kurangkan.
2. Masukkan kucai ke dalam bekas adunan yang lebih. Gaul rata.
3. Panaskan kuali, tuang adunan kucai bagi rata dan nipis. Api sentiasa perlahan.

4. Dalam dua minit, tabur hirisan lobak merah, selepas dua minit, tuang dalam 3 sudu adunan yang kurang tadi di seluruh permukaan. Tambahkan udang dan tuang telur.

5. Tabur hirisan cili merah dan sedikit lagi hirisan kucai. Tutup kuali.

6. Boleh terbalikkan apabila bahagian bawah sudah masak dan garing. Tunggu sebelah lagi masak dengan cantik, boleh tutup api. Siap.

Bahan sos:

3 ulas bawang putih (tumbuk)
4 sudu air kosong
3 sudu kicap
1/2 sudu serbuk lada hitam
1/2 sudu minyak bijan
1 sudu cuka
2 tangkai cili kering (hiris halus)
1/2 sudu gula
1/2 bijan

Cara-cara:
Campurkan semua bahan sampai sebati. Siap

Kredit: Novelis Affieyza Isahak


Resipi Pancake Popia Yang Lain Dari Lain, Cicah Dengan Sos Thai Memang Layan!

Penggemar popia wajib cuba buat Pancake Popia ni. Memang lain dari lain, jarang jumpa orang buat kan?
Caranya sangat mudah, tidak renyah dan yang penting sedap. Sesuai dijadikan sebagai hidangan minum petang atau sarapan pagi.
Resipi hasil perkongsian oleh Tengku Roselyza ini berinspirasikan dari Korea. Wajib cicah dengan sos thai baru lagi sedap! Jom cuba.
Cara Buat Pancake Popia Lain Dari Lain
Bahan-bahan:

Kulit popia (brand apa-apa aje)
10 ekor udang (potong kecik2)
1sd lada sulah
Sedikit garam
3 ulas bawang putih (hiris halus @ cincang)
Daun kucai
Cili merah besar (cincang halus)
2 senduk kecil tepung jagung (bersamaan 4 sdb)
Sebiji telur
Sedikit tepung gandum yang dibancuh dgn air (untuk gam)

Cara-cara:
1. Satukan semua bahan di atas kecuali kulit popia dan tepung gandum.

2. Kulit popia dilipat dua dan gunting.
3. Ambil sedikit bancuhan dan ratakan atas kulit popia.

4. Satu lagi lapisan kulit popia disapu dengan tepung gandum untuk gam. Tampal atas kulit popia tadi.

5. Kemudian bolehlah goreng sehingga garing. Angkat dan siap untuk dimakan.

Cicah dengan sos thai.

Kredit: Tengku RosElyza Raja Muhammad
Baca juga: Jarang Dibuat Orang, Ini Dia Resipi Suhun Goreng Macam Di Kedai Thai


Resipi Paprik Seafood Yang Mudah, Cepat & Sangat Menyelerakan

Kalau tak tahu nak masak apa untuk makan tengah hari atau makan malam, boleh cuba resipi paprik seafood yang sangat menyelerakan ini.
Kombinasi sotong dan udang serta sayuran yang sangat mengiurkan! Masakan ini juga menjimatkan masa anda kerana tidak perlu memasak lauk sayur lain.
Nak cuba masak? Ikut saja resipi yang dikongsikan oleh Ezan Jelita di bawah. Selamat mencuba!
RESIPI PAPRIK SEAFOOD SEDAP
Bahan A:

Bawang merah
Bawang pytih
Halia

Hiris semua bahan A.
Bahan B:

2 sudu cili kisar
2 sudu pes tomyam
3 sudu sos tiram
4 sudu sos cili
3 sudu kicap manis
Perasa
Udang dan sotong (nak tukar kepada daging atau ayam pun boleh)

Bahan C:

Kobis bunga
Lobak merah
Kacang buncis
Daun limau purut
Cili Merah/Hijau

Cara-cara memasak:
1. Mula-mula panaskan sedikit minyak, tumiskan bahan A terlebih dahulu. Kemudian masukan bahan B kecuali sotong dan udang.

2. Kemudian baru masukkan sotong dan udang yang sudah dicuci bersih. Tambahkan juga sedikit air. Reneh sehingga masak.
3. Masukkan bahan C. Perasakan dengan gula dan garam. Jika suka, boleh taburkan juga serbuk perasa.

4. Gaul rata dan siap untuk dihidangkan. Selamat mencuba!

Kredit: Ezan Jelita
Baca juga: Raih Lebih 2.1 Juta View, Angah Raja Lawak Kongsi Resipi Sotong Garam Lada


Resipi Pau Inti Kelapa, Simple Tapi Gebu Kemain!

Suka makan pau? Apa kata jom cuba buat sendiri di rumah. Kalau buat sendiri, boleh letak inti mengikut citarasa masing-masing seperti pau inti kelapa.
Mudah saja caranya, kalau first time buat pun confirm jadi. Jom lihat cara-caranya di bawah.
CARA BUAT PAU INTI KELAPA

Bahan-bahan:

1 1/2 cawan air suam kuku
1 paket yis
2 sdb gula pasir

Bahan-bahan:

4 1/2 cawan tepung gandum @ tepung pau
3 sdb shortening
2 sdb susu pekat manis
1 1/2 sdt baking powder
Sedikit garam

Cara-cara:
1. Satukan semua bahan A dalam satu bekas kacau dan biarkan berbuih dalam 5- 6 minit lebih kurang.
2. Satukan semua bahan B. Gaul hingga jadi serbuk.
3. Masukkan larutan yis (bahan A) ke dalam bahan B. Gaul rata dan uli sebati selama 8-1 minit.
4. Kemudian peram adunan dlm bekas bertutup selama 15 minit..
5. Uli semula. Bulat-bulatkan.
6. Ambil satu adunan, masukkan inti dan letak atas kertas minyak.
7. Perap lebih kurang 15-20 minit dan kukus 7 selama minit.

Kredit: Rahmah Rosmin
Baca juga: Resipi Lempeng Kelapa Legend, Simple Tapi Sedap


Resipi Pepes Ayam Yang Padat Dengan Isi, Sekali Cuba Pasti Nak Lagi!

Pernah dengar makanan pepes ayam? Kalau pernah makan otak-otak atau sata, rasa pepes lebih kurang sama. Nama lainnya juga dikenali sebagai pais, menggunakan daun pisang dan ikan sebagai bahan utama.
Ia merupakan hidangan yang berasal dari Jawa Barat dan ramai orang Malaysia yang menggemarinya. Harga pepes yang sudah dibakar boleh tahan mahal juga.
Jadi apa kata jom cuba buat sendiri pepes ayam di rumah menggunakan resipi hasil perkongsian dari Rozmaliza Omar di bawah.
Resipi Pepes Ayam
Bahan-bahan:

Isi ayam bahagian dada – dikisar
2 biji telur
2 sdb ketumbar**
2 sdb jintan manis**
2 sdb jintan putih**
3 batang serai**
5-6 ulas bawang merah**
3 ulas bawang putih**
4 biji buah keras**
1 inci halia**
1 inci kunyit**
Segenggam cili kering**
2 kiub ayam
250 ml santan kara
Secukup rasa
Garam, gula
Daun pisang untuk membungkus

Cara-cara:
1. Kisar semua bahan bertanda (**) kecuali isi ayam dan telur sehingga lumat. Kemudian tuangkan ke dalam kuali. Masukkan juga sedikit minyak, kiub ayam, secukup rasa, garam, gula dan santan.

2. Masak kesemuanya sehingga pekat dan sejukkan sambal.

3. Isi ayam yang sudah dikisar gaul dengan telur. Apabila sambal sudah sejuk, campurkan dengan ayam kisar tadi. Gaul rata sehingga sebati. Pastikan rasa cukup pedas dan manisnya.

4. Letakkan 1 sudu kecil adunan pepes ke atas daun pisang dan bungkus macam kuih koci.

5. Kukus selama 20 minit. Bila nak makan, bakar sekejap atas dapur.
6. Sedap makan panas-panas, selamat mencuba!

Kredit: Rosmaliza Omar


Resipi Percik Ikan Kembung ‘Terlajak’ Sedap! Anak-Anak Pun Makan Berselera

Tak tahu nak masak apa? Jom kita sama-sama cuba resipi percik ikan kembung yang terlajak sedap ini.
Kalau tak cuba memang takkan tahu ‘kesedapan’ menu ini. Anak-anak pun dijamin suka dan makan berselera!
Ikut saja resipi lengkap perkongsian oleh Suhasnida Ismail di bawah. Selamat mencuba!
Resipi Percik Ikan Kembung ‘Terlajak’ Sedap!
Bahan A:

8 ulas bawang putih
3 batang serai
1 inchi halia
1 tbsp cili kering kisar
2 inchi kunyit hidup
Sedikit serbuk perasa/aji/pasti sedap
1 tbsp garam
1/2 tbsp jintan manis
Secubit belacan (optional)
Sedikit air untuk kisar

Bahan B:

8 biji bawang merah size 50sen
2 ulas bawang putih
Sehiris halia
1 tbsp ketumbar biji (sangai)
Secubit belacan

Bahan C:

3 tbsp cili kering
900ml santan pekat
2 hiris asam limau/asam keping

Bahan D:

2 tbsp garam bukit
2 tbsp gula pasir
2 tbsp gula kabung thai
1 tsp serbuk perasa/aji/pasti sedap

Cara penyediaan:
1. Kisar bahan A dan lumur pada ikan dan perap sejam.

2. Jika guna ayam, lumur pada ayam dan rebus sekejap ayam di atas dapur dengan sedikit santan sehingga separuh masak.

3. Blend bahan B dan masukkan dalam periuk.

4. Masukkan bahan C.

5. Kemudian perasakan dengan bahan D.

6. Masak sampai mendidih & pekat.

7. Bakar ikan atau ayam sampai masak.

8. Salut kuah percik pada ikan atau ayam dan bakar. Buat 4x salutan baru percik lagi bertambah sedap.

9. Kuah percik ni dapat untuk 5 ekor ikan, 1 ekor setengah ayàm size 2kg.
Kredit: Suhasnida Ismail


Resipi Pes Bakar Paling Mudah & Sedap, Nak Guna Tinggal Lumur Je Pada Lauk & Bakar

Sesiapa yang plan nak berdiet, menu paling mudah nak buat ialah lauk pauk bakar. Nak mudah, jom buat saja pes bakar menggunakan resipi di bawah.
Resipi paling mudah dan sedap untuk diikuti. Pes ini boleh disimpan dalam peti sejuk. Bila nak guna, tinggal lumur saja bahan bahan dan boleh dibakar.
Memang sangat menjimatkan masa dan tenaga. Sedap dimakan bersama nasi panas-panas dan ulam-ulaman. Selamat mencuba!
HOMEMADE PES BAKAR
Bahan-bahan:

Cili kering (2 gengam)
Bawang merah (1-2 biji) + putih (7-8ulas)
Serai (2 batang)+ halia & lengkuas (sebesar ibu jari)
Daun limau purut (1-2 helai)
Belacan bakar (secubit)
Serbuk kari (sesudu kecil)
Pes asam jawa (sesudu kecil)
Gula melaka (sesudu kecil)

Cara-cara:

Kisar semua bahan, kemudian masak sehingga semua bahan garing dan cili masak.
Hiris halus daun limau purut dan taburkan.
Bila sambal dah sejuk, masukkan dalam bekas dan simpan dalam peti sejuk.

Bila nak guna, lumur saja pes pada lauk pilihan masing-masing, kemudian sedia untuk dibakar.

Kredit: Raihanatu Zie
Baca juga: Cara Buat Pes Shellout Homemade, Bila Nak Masak Pes Dah Ready!


Bekas Peniaga Kongsi Cara Buat Pisang Goreng Crunchy Boleh Tahan Selama 4-5 Jam

Selalu jumpa pisang goreng crunchy ni kat kedai tepi jalan je kan? Tapi teringin nak tahu caranya supaya boleh dimasak ketika dirumah dan sesuai untuk dijadikan menu minum petang untuk keluarga ataupun tetamu.
Seorang bekas peniaga telah berkongsi cara-cara untuk menjadikan tepung pisang goreng sangat crunchy tanpa menggunakan tepung segera.
Cara Membuat Pisang Goreng Crunchy

Bahan-bahan:

Tepung beras 2 cawan
Tepung jagung 1 cawan
Tepung gandum 1/2 cawan
Telur 1 biji
Serbuk kunyit 1/2 sudu teh
Air kapur 4 sudu besar makan
Garam 1/2 sudu teh
Mentega 1 sudu besar
Kelapa parut atau mesin 3 sudu (kalau untuk makan sendiri boleh lah letak kelapa ni supaya dia berlemak sedikit)

Cara-cara:

Masukkan semua tepung ke dalam satu bekas.
Kemudian letakkan telur, serbuk kunyit, air kapur, garam dan mentega.
Masukkan dalam 2 cawan air. Agak-agak jangan terlalu pekat nanti kerak tak cantik.
Bila dah gaul letakkan pisang atau keledek yang hendak digoreng.
Pastikan minyak betul-betul panas dan banyak.
Renjis dulu bancuhan tepung tu ke dalam minyak kemudian baru masukkan pisang yang sudah disalut tadi.
Pisang goreng crunchy sudah siap untuk dihidang.

Tips taknak pisang goreng dan keledek berminyak adalah jangan goreng api terlalu perlahan nanti minyak meresap ke tepung.
Senang sangat resipi yang dikongsi oleh Kak Mala ini. Lepas ni mudah sangat la kalau nak buat pisang goreng yang crunchy macam ni.

Kredit: Normala Kori
Baca juga:
Cara taknak ikan bilis liat
Resipi Jejari Kentang Cheese, Mudah Dan Ekpres!


Resipi Pizza Sedap & Mudah, Hanya Gunakan Kuali Sahaja!

 PENULIS
myResipi

 KATEGORI
Artikel

 POSTED ON
2020-08-06 13:46:41

Bila disebut tentang Pizza, pasti ramai terbayangkan kelazatannya ketika dimakan waktu panas-panas. Lebih-lebih lagi kalau diletakkan lebih keju sebagai topping pizza, fuhh sedapnyaaa! Sudah tentu ramai ingin mencuba membuat Pizza sendiri di rumah, terutamanya anak-anak muda yang lumrahnya sangat menggemari makanan barat ini. Menariknya, kini sudah ada cara yang lebih mudah untuk memasak Pizza homemade. Caranya adalah dengan hanya menggunakan kuali sahaja! Oleh itu, jom ikuti perkongsian Murni Rahmat menerusi laman Facebook.

Kredit: Murni Ahmad
Bahan-bahan:

Kredit: Murni Rahmat
Bahan doh pizza:

1kg tepung gandum
1 cawan air suam
1 cawan air suam (dicampur bersama sedikit mauripan)
1 paket mauripan @ yis kering
2 sudu minyak masak
1 sudu makan gula
Secubit garam

*Uli bahan-bahan di atas sekurang-kurangnya 5 minit
Bahan topping:

Bawang besar (dihiris)
Sos pasta tradisional
Sosej (dipotong)
Ayam (dipotong kiub)
Cendawan butang
Nanas
Keju

*Pilihan bahan topping terpulang mengikut citarasa sendiri

Bahan sos:

3 ulas bawang putih (dipotong halus)
1 biji bawang besar/holland (dikisar)
1 sudu kecil mix herbs
1 kiub ayam
2 sudu besar tomato puree
3 biji tomato (dikisar)

Cara penyediaan sos:

Tumiskan bawang putih tadi sehingga naik bau. Kemudian, masukkan bawang dan tomato yang sudah dikisar sehingga pecah minyak.
Masukkan tomato puree dan kemudian tambahkan mix herbs serta kiub ayam.
Akhir sekali, perasakan dengan garam dan serbuk lada hitam. Ketepikan.

Cara-cara:

Untuk penyediaan topping, tumis bawang sehingga naik bau. Kemudian, masukkan bahan topping yang disediakan tadi.

Kredit: Murni Rahmat

Tumiskan sehingga cukup masak. Perasakan dengan garam dan lada hitam, kemudian ketepikan seketika.

Bagi penyediaan doh, mulakan dengan menggaul tepung dengan minyak. Tambahkan 2 cawan air tadi dan teruskan menguli sehingga doh tidak melekat di tangan. Kemudian, tutupkan bekas doh dengan tuala dan rehatkan selama 1 jam.

Kredit: Murni Rahmat

Selepas satu jam, doh akan menaik 2 kali ganda. Tumbukkan sedikit doh untuk mengeluarkan anginnya.

Kredit: Murni Rahmat

Bahagikan doh kepada 5 bahagian ataupun lebih. Bentukkan doh kepada bulat dan leper. Kemudian, letakkan di atas kuali untuk dimasak tanpa memerlukan minyak atau apa-apa lapik.

Kredit: Murni Rahmat

Masak doh tadi dengan api yang kecil selama 10 hingga 15 minit mengikut ketebalan pizza yang anda buat tadi. Tutupkan dengan tudung periuk.

Kredit: Murni Rahmat

Agak-agak sudah hampir masak, sapukan sos yang sudah di siapkan tadi di atas permukaan doh.

Kredit: Murni Rahmat

Kemudian, teruskan meletak topping yang sudah tersedia di atas permukaan doh di dalam kuali. Ini supaya topping tersebut akan turut dimasak di dalam kuali bersama doh. Tunggu sehingga keju pun turut cair.

Kredit: Murni Rahmat

Kredit: Murni Rahmat

Tutup api dan angkatkan untuk diletakkan di atas pinggan yang leper.

Kredit: Murni Rahmat

Siap! Sesuai dihidang panas-panas dan dimakan bersama kawan-kawan. Selamat mencuba!


Resipi Popia Carbonara, Sesuai Hidangan Waktu Petang!

 PENULIS
myResipi

 KATEGORI
Artikel

 POSTED ON
2020-08-04 05:13:49

Bila dah masuk waktu petang di rumah, mulalah ibu-ibu sibuk didapur menyiapkan hidangan petang buat seisi keluarga. Suami yang pulang dari pejabat juga ingin hilangkan kepenatan dengan menjamu selera bersama anak dan isteri tersayang. Namun, ada kalanya ibu-ibu mesti jadi buntu memikirkan hidangan yang patut dimasak. Jadi, inilah masanya untuk para ibu cuba menu Popia Carbonara! Sangat sesuai untuk hidangan waktu petang, mesti anak-anak dan suami pun turut berselera. Mudah saja caranya. Ikuti resipi yang dikongsikan oleh Raja Amanina menerusi laman Facebooknya.

Kredit: Raja Amanina
Bahan-bahan:

1 keping isi ayam (dipotong dadu)
1 paket sosej (dihiris)
1 biji bawang besar (dipotong dadu)
1 batang lobak merah (dipotong dadu halus)
1 sudu serbuk lada hitam
2 sudu makan mentega atau majerin
Keju cheddar parut secukupnya
1 cawan susu penuh krim atau susu cair
½ cawan air
1 sudu makan tepung gandum (bancuh dengan sedikit air)
Garam dan gula secukupnya
Kulit popia secukupnya

Cara-cara:

Panaskan kuali dan cairkan mentega. Kemudian, tumis bawang besar sehingga naik bau.

Masukkan isi ayam, sosej, lobak merah dan lada hitam dan gaulkan sehingga isi ayam masak.

Kredit: Raja Amanina

Kemudian, tambahkan sedikit air, susu dan keju. Kacau hingga sebati dan kemudian tambahkan bancuhan tepung gandum tadi.

Kredit: LorongPerihal

Perasakan dengan garam dan gula secukupnya. Padamkan api dan biarkan inti sejuk seketika.

Kredit: Raja Amanina

Untuk menggulung popia, gunakan 2 keping kulit popia supaya inti tidak bocor. Sudukan inti secukupnya dan balutkan kulit popia dengan kemas.

Kredit: Raja Amanina

Setelah siap membalut, panaskan minyak dan goreng sehingga warna popia bertukar keperangan.

Kredit: Raja Amanina

Siap! Sesuai dimakan panas-panas bersama seisi keluarga. Selamat mencuba!

Kredit: Raja Amanina


Resipi Popia Sira, Rasanya Pedas, Manis & Rangup, Dah Makan Pasti Menjilat Jari!

Resepi popia sira ini sangat mudah untuk anda cuba. Kalau buat untuk jualan pada bulan Ramadan sempena sambutan Hari Raya Aidilfitri pasti laku keras!
Popia sira sambal merupakan antara kuih yang sentiasa menjadi kegemaran orang ramai. Anda boleh mencuba sendiri untuk membuatnya di rumah kerana bahan-bahannya mudah dan senang untuk dibuat.
Baca juga: Kulit Popia Jadi Keras Kejung & Kering? Ini Cara Lembutkan Semula Guna Teknik Kukus
Resepi Popia Sira Yang Pedas Manis & Rangup
Bahan-bahan:

1 paket kulit popia saiz 8
Tepung gandum
Air

Bahan-bahan sambal sira:

2 sudu besar cili kisar
3-4 sudu besar gula
Sedikit garam
Serbuk perasa (jika suka)
Kacang – ditumbuk kasar
Biji bijan

Cara-caranya:
1. Pastikan kulit popia disimpan di dalam chiller. Kalau kering nanti susah nak gulung.
2. Leraikan kulit popia. Gulung dan gamkan pada hujung menggunakan campurkan air dan tepung gandum.

3. Bila dah siap gulung, potong serong dan sedia untuk digoreng. Bila dah siap goreng, toskan minyak.

4. Untuk membuat sambal sira, tumiskan cili kisar sehingga pecah minyak.
5. Bila dah pecah minyak, masukkan sos cili, gula, garam dan serbuk perasa jika suka.
6. Masak dengan api kecil sehingga buih-buih wap air menghilang.
7. Yang tinggal hanya buih-buih halus gula. Jika rasa sambal dah cukup manis dan pedas, boleh masukkan popia yang sudah digoreng tadi.
8. Masukkan juga kacang yang ditumbuk kasar.
9. Tutup api, gaul perlahan-perlahan sehingga semuanya sebati. Taburkan biji bijan yang sudah disangai.
10. Sejukkan terlebih dahulu sebelum di simpan di dalam bekas kedap udara. Selamat mencuba!

Kredit: Adam Adwa


Resipi Portuguese Toast Ala Harold’s Bread, Buat Sendiri Boleh ‘Adjust’ Rasa Manis

Pasti ramai yang suka pergi Harold’s Bread kan? Memang rambang mata dibuatnya, banyak pilihan roti serta pencuci mulut yang mengiurkan.
Antara top seller di kedai ini adalah Portuguese Toast. Tapi mungkin roti ini terlalu manis buat sesetengah orang. Ju Zue di laman sosial Facebook ada berkongsikan resipi Portuguese Toast Homemade.
Mudah saja nak buat sendiri, anda juga boleh ubah suai kemanisan mengikut tekak masing-masing. Sangat sedap dan berkrim!
Resipi Portuguese Toast Ala Harold’s Bread

Bahan-bahan:

Roti gardenia putih @ roti benggala 2 keping
Cheesedale 2 keping
Susu segar (sukatan agak-agak je. Beli kotak kecik pun dah cukup)
Gula perang 1 sudu besar (atau letak ikut manis kita suka)
1 sudu butter

**Bahan-bahan boleh diubah suai mengikut citarasa masing-masing.
Cara-cara:

Pertama sekali masukkan butter, susu, cheese dan gula. Kacau rata dan masak atas api yang kecil sehingga cair dan pekat (jangan terlalu pekat).
Tutup api. Sapu atas roti tadi.
Masukkan dalam oven dan bakar sehingga bahagian atas menjadi sedikit warna brown.
Aggaran masa dalam 7 hingga 10 minit pada suhu 160℃ menggunakan api atas bawah.

Selamat mencuba!

Kredit: Ju Zue
Baca juga:

Sandwich Tuna Telur Mayo, Makan Bila-bila Pun Sedap

Roti Boy Cara Mudah Guna Sukatan Cawan, Aroma Kopi Rasa Lemak Manis!


Resipi Premium Royal Thai Buttercake Versi Coklat, Memang Gebu!

Dah biasa makan kek butter kan? Kali ini min nak kongsi resipi buttercake versi coklat pula yang dinamakan  Premium Royal Thai Buttercake Coklat.
Sesuai dengan nama, kek ini dipanggil premium kerana rupanya yang cantik bila dipotong. Sangat sesuai untuk dihidangkan kepada tetamu atau makan sendiri untuk minum minum petang.
Kalau nak tahu rasa dia macam mana, boleh cuba buat sendiri menggunakan resipi perkongsian oleh Ummu Yusud di bawah. Selamat mencuba!

Resipi Premium Royal Thai Buttercake Versi Coklat

Bahan A:

150 gram butter
70 gm gula icing
70 gram gula halus
12 gram ovalette
181 gram telur (pukul telur macam nak buat telur dadar, kemudian timbang untuk dapatkan 181 gram telur sahaja)

Bahan B:

200 gram tepung naik sendiri
1 tsp baking powder
20 gram serbuk koko

Bahan C:

80 gram full cream milk/ fresh milk
1 tsp esen creamy vanilla

Bahan lain:

120 gram dark chocolate (dicairkan)
Loyang saiz 7 inci

Cara-cara:

Satukan semua bahan A kecuali telur. Putar semua bahan sehingga betul-betul kembang dan menjadi warna putih.
Kemudian baru masukkan telur sedikit demi sedikit, putar sekejap.
Seterusnya dalam bekas lain, satukan semua bahan B.
Dalam bekas lain juga, campurkan bahan C.
Kemudian masukkan campuran bahan B berselang seli dengan bahan C ke dalam bahan A. Putar sekejap sehingga sebati.
Kemudian masukkan colat yang telah dicairkan, putar sekejap.
Tuangkan adunan ke dalam loyam. Lorekkan adunan guna lidi atau chopsticks dan hentak loyang dua tiga kali untuk keluarkan udara yang ada dalam adunan kek.
Seterusnya sediakan tray atau loyang, kemudian lapik tisu, basahkan dengan air, kalau tak ada tisu boleh gunakan kain tuala.
Letak loyang adunan kek atas tray yang dilapik tisu basah dan bakar kek pada suhu 160, selama 1 jam 15 minit atau mengikut oven masing-masing.

Selamat mencuba!

Kredit: Ummu Yusuf
Baca juga: Cara Rebus Jagung Supaya Tak Kecut & Cantik Elok


Resipi Premium Royal Thai Buttercake ‘Viral’ Yang Gebu, Licin & Sedap

Kek butter semakin menjadi kegilaan ramai sejak akhir-akhir ini. Kek butter ini juga dipanggil Premium Royal Thai Buttercake.
Sesuai dengan nama, kek ini dipanggil premium kerana rupanya yang cantik bila dipotong. Sangat sesuai untuk dihidangkan kepada tetamu atau makan sendiri untuk minum minum petang.
Kalau nak jimat, boleh cuba buat sendiri menggunakan resipi perkongsian oleh Ummu Yusud di bawah. Selamat mencuba!
Cara Buat Premium Royal Thai Buttercake

Bahan A:

200 gram tepung naik sendiri
1 sudu teh baking powder

Campurkan tepung naik sendiri bersama baking powder
Bahan B:

80 gram susu full cream/fresh milk
1 sudu teh esen vanilla

Campurkan susu bersama esen vanilla.
Bahan C:

4 biji telur gred B

Pecahkan telur dalam mangkuk dan pukul macam nak buat telur dadar. Timbang untuk dapatkan 181 gram telur sahaja.
Bahan D:

150 gram pure butter
70 gram gula halus
70 gula aising
12 gram ovallete

Bahan E:

1/2 sudu teh pewarna kuning lemon

Cara-caranya:
1. Satukan bahan D dan pukul menggunakan kelajuan paling tinggi.
2. Bila bahan D dah kembang dan berwarna putih, masukkan bahan C sedikit demi sedikit sehingga habis. Pukul menggunakan kelajuan paling tinggi.
3. Kemudian tukar kepada kelajuan yang rendah, masukkan pula bahan A berselang-seli dengan bahan B. Pukul sekejap menggunakan kelajuan sederhana.
4. Masukkan pula bahan E (optional), pukul sekejap sehingga sebati.
5. Tuangkan adunan ke dalam loyang bersaiz 7 inci.
6. Lorekkan adunan menggunakan lidi dan hentak loyang dua tiga kali untuk keluarkan bubbles dari adunan kek.
7. Seterusnya sediakan loyang, kemudian lapik tisu. Basahkan dengan air.
8. Letak loyang berisi adunan kek tadi ke atas loyang yang dilapik tisu basah. Bakar kek pada suhu 160℃ selama 1 jam 15 minit atau mengikut oven masing-masing. Letak pada rak bawah sekali.
9. Bila kek dah nampak renggang sedikit dari loyang, tandanya kek dah masak. Tak perlu cucuk kek dengan lidi nanti berlubang sebab kita nak permukaan yang licin dan cantik.
10. Bila kek dah masak, terus keluarkan dari loyang dan pindahkan ke atas papan kek. Selamat mencuba!

Kredit: Ummu Yusuf


Premium Thai Butter Cake, Sekali Makan Terus Cair Dalam Mulut

Dah cuba ke premium thai butter cake ni? Kek ni beza tau dengan butter cake yang biasa tu. Kalau dijadikan bekal anak-anak mesti mereka seronok.
Paling penting kek ni lembut sangat macam makan aiskrim. Sekali makan cair dalam mulut. Peminat kek wajib cuba resipi ni.

Resipi Premium Thai Butter Cake
Bahan-bahan:

265g tepung kek
1 sudu kecil baking powder
245g telur (agak-agak dalam 5 biji telur gred B)
200g salted butter (tambah 1 sudu kecil garam kalau guna unsalted butter)
1 sudu kecil esen vanilla
100g gula kastor
100g gula aising (saya ganti dengan susu pekat manis)
1 sudu emulco pandan
1/2 sudu besar ovalet
110ml santan/susu segar

Cara-cara:

Mix butter, gula, dan ovalet hingga kembang/pucat dalam 6/7 minit dengan high speed.
Masukkan telur satu-persatu sambil mix hingga sebati. Jangan lupa masukkan esen vanila dan emulco pandan.
Masukkan tepung sedikit demi sedikit diselang-selikan dengan susu segar/santan.
Teruskan mix dalam 2/3 minit.
Tuang adunan ke dalam loyang 8 inci yang telah dialas dengan baking paper.
Sediakan satu loyang yang lebih besar. Letakkan kain basah dalam loyang tersebut. Kemudian letakkan loyang kek di atasnya.
Bakar kek pada suhu 170°, api atas bawah selama 45 minit. Kemudian tukar kepada api bawah sahaja dan teruskan bakar selama 20/30 minit atau sehingga masak. Bakar di rak tengah ya.
Bila kek dah masak, biarkan sejuk dahulu. Kemudian keluarkan dari loyang. Boleh potong terus kalau nak makan. Kalau simpan semalaman dalam peti sejuk, makan esok lagi sedap. Selamat mencuba.

Kredit: Khairunnisa Mohammad
Baca juga:
Resipi Premium Royal Thai Buttercake Versi Coklat, Memang Gebu!


Resipi Pucuk Ubi Goreng Rangup Dato Rizalman, Makan Dengan Nasi Panas Memang ‘Letop’!

Pucuk ubi ini biasanya kita celur dan cicah dengan sambal belacan atau dimasak masak lemak cili padi. Tapi rupanya sedap juga jika dimasak pucuk ubi goreng rangup. Sangat sedap lebih-lebih lagi jika dinikmati bersama nasi panas.
Buat mereka yang sering mengikuti perkembangan di Instagram Dato Rizalman Ibrahim, pereka fesyen terkenal ini sering kali berkongsi resipi-resipi menarik buat pengikutnya.
PUCUK UBI GORENG RANGUP
Pucuk ubi goreng rangup ini antara salah satu resipi yang telah dikongsikannya dan juga telah dicuba oleh Puan Siti Elliza Anis.

Tengok rizalman buat. Kami pun nak buat jugak.. Sedap oii makan dengan nasi panas-panas. Resipi ada dekat gambaq.  Selamat mencuba.

Bahan-bahan;

Pucuk ubi
2 biji bawang besar (hiris)
Cili kering (rebus, keringkan, kisar kering bagi kasar-kasar sikit)
Belacan
Asam keping
Ikan kurai masin (goreng dan kisar kering)
Ikan bilis

Cara memasak:
1. Basuh pucuk ubi sehelai demi sehelai. Ni bahagian paling malas. Separuh saya lap sehelai-sehelai, separuh lagi jemur sampai kering.

2. Ikan bilis segenggam, basuh, keringkan dan goreng garing. Taburkan tepung beras supaya nak kekalkan kerangupan.

3. Pucuk ubi selepas digoreng, bau wangi semasa digoreng.

4. Selepas goreng pucik ubi, angkat dan tapiskan.
5. Guna minyak yang sama, dari awal goreng pucuk ubi dan ikan bilis. Kemudian goreng pula bawang sampai garing, masukkan cili kering, asam keping dan belacan. Masak lama sikit sampai cili tu garing.

6. Bila cili dan bawang sudah garing, masukkan ikan kurau dan ikan bilis.
7. Perasakan dengan gula, garam dan msg. Bila dah cukup rasa, masukkan pucuk ubi yang sudah digoreng tadi. Gaul sebati.
8. Selepas dah gaul sebati, angkat dan tapiskan supaya minyak turun.

Selamat mencuba!


Resipi Pudding Lumut Butter, Sesuai Buat Hidangan Petang!

 PENULIS
myResipi

 KATEGORI
Artikel

 POSTED ON
2020-08-26 00:13:51

Semenjak Perintah Kawalan Pergerakan ini, mesti ibu-ibu di rumah dah cuba pelbagai resipi baru untuk hidangan sekeluarga. Kadang-kadang pun saja nak hilangkan bosan di rumah sambal mematuhi SOP yang ditetapkan. Resipi kali ini lebih mudah dan selalu juga menjadi pencuci mulut pada waktu petang. Bagi yang belum pernah mencuba, ini ada resipi Puding Lumut Butter yang dikongsikan daripada Zulaikha Ghazali menerusi laman Facebook.

Kredit: Zulaikha Ghazali

Bahan agar-agar lumut:

2 biji telur
200 ml santan kotak
4 cawan air
¾ cawan gula (atau terpulang mengikut tahap kemanisan yang diingini)
½ sudu besar garam
Pewarna hijau

Bahan butter:

3 biji telur
100 gram butter
½ tin susu pekat
Serbuk agar-agar
1 sudu esen vanilla
Gula

Kredit: Zulaikha Ghazali

Cara-cara:

Mula-mula, campurkan kesemua bahan pudding yang disediakan ke dalam satu bekas. Kacaukan sehingga sebati.

Kredit: Zulaikha Ghazali

Kemudian, masukkan sebungkus serbuk agar-agar dan pewarna hijau. Jika semuanya sudah sebati, teruskan menuang ke dalam periuk.

Kredit: Zulaikha Ghazali

Masak pudding sambil mengacaunya dengan api yang perlahan. Tunggu sehingga teksturnya nampak berketul dan mendidih,
kemudian tutup api. Biarkan seketika sehingga puding agak sejuk.

Kredit: Zulaikha Ghazali

Apabila sudah agak sejuk, tuangkan ke dalam bekas dan sejukkan dalam peti sejuk.

Kredit: Zulaikha Ghazali

Untuk lapisan butter, campurkan kesemua bahan yang disediakan dan kacau sehingga rata dan sebati.

Kredit: Zulaikha Ghazali

Kemudian, masakkan satu paket serbuk agar-agar dan 3 cawan air dengan api yang perlahan.

Kredit: Zulaikha Ghazali

Selepas agar-agar sudah kelihatan agak larut, tutupkan api dan masukkan butter yang telah dikacau tadi.

Kredit: Zulaikha Ghazali

Hidupkan semula api dan masak sehingga mendidih dengan api yang perlahan.

Kredit: Zulaikha Ghazali

Selepas butter sudah masak, tuangkan sedikit demi sedikit di atas agar-agar lumut tadi sehingga ia menutupi lapisan agar-agar lumut. Kemudian, sejukkan dalam peti ais.

Kredit: Zulaikha Ghazali

Kredit: Zulaikha Ghazali

Siap! Cantik kan kombinasi warna dia? Boleh makan bersama seisi keluarga. Selamat mencuba!

Kredit: Zulaikha Ghazali


Nampak Macam Kuih Lapis, Sebenarnya Resipi Puding Biskut. Guna 3 Bahan Saja!

Kalau lihat pada gambar, mungkin ada yang menyangka bahawa ia merupakan resipi kuih lapis, tetapi sebenarnya ia merupakan resipi puding biskut cream cracker yang hanya menggunakan 3 bahan.
Menarik kan? Kalau nak tahu macam mana nak buat, jom ikut resipi ini.
Baca juga: Sedapnya Puding Laici 1 Layer, Resipi Dulu-Dulu Imbau Zaman 90an
Resipi Puding Biskut
Bahan-bahan:

24 keping biskut krim cracker
4 biji telur
1/2 cawan susu pekat

Cara-cara penyediaannya:
1. Rendam biskut dalam air panas sehingga kembang. Kemudian toskan.
2. Masukkan semua bahan dalam pengisar. Kisar sampai semua bahan menjadi halus.
3. Bahagikan kepada 3 warna (mula-mula kita nak buat warna warni, tapi ada 2 warna je tak dapur)
4. Tuang warna pertama ke dalam loyang, kemudian kukus selama 5 minit.

5. Tuangkan pula warna kedua, kukus lagi.

6. Ulang lapisan sehingga habis.

7. Lapisan akhir sekali, kukus lagi selama 10 minit. Siap!

Kredit: Siti Aishah Hussin
Baca juga: “Tak Sempat Tengah Hari Dah Licin” – Puding Roti Coklat Milo Kesukaan Anak-Anak


Resipi Puding Biskut Marie ‘Kurang Manis’, Sedap Makan Sejuk-Sejuk!

Cuaca panas sekarang sedapnya kalau dapat makan sesuatu yang menyejukkan tekak seperti Puding Biskut Marie ini.
Siapa yang tak terlalu suka manis, boleh cuba buat nanti. Bukan saja mudah, pencuci mulut ini juga sangat sedap. Jom cuba!
Cara Buat Puding Biskut Marie Kurang Manis

Bahan-bahan:

Loyang saiz 8 inci

Bahan lapisan pertama (coklat):

12g agar-agar tali
4 cawan air (1 cawan air = 250ml)
1 cawan dairy whipping cream ( kalau takde gantikan dengan susu cair)
1 sudu makan butter. Tak kesah salted or unsalted. Pakai buttercup pun boleh.
7 sudu makan serbuk koko
1 sudu makan serbuk nescafe
5 sudu makan milo
Secubit garam
1/2 cawan dark chocolate
3/4 cawan gula (190 gram gula)

Cara-cara lapisan kedua (putih):

6 gram agar agar tali
2 cawan air
1 cawan susu cair
1/4 cawan gula (80 gram gula)
1 sudu kecil esen vanila

Cara-cara buat lapisan pertama (coklat):

Masukkan 4 cawan air + 12g agar-agar tali yang telah dibasuh. Biarkan mendidih sehingga terlerai agar-agar tali tadi.

Kemudian baru masukkan 3/4 cawan gula. Kacau sebati hingga gula larut.
Bila dah larut masukkan 5 sudu makan milo + 1 sudu makan serbuk nescafe. Kacau sebati.

Bila dah sebati masukkan pula 7 sudu makan serbuk koko. Kacau sebati.
Selepas itu masukkan 1 cawan dairy whipping cream (kalau takde gantikan dengan susu cair). Kacau sampai separuh sebati.
Masukkan 1 sudu makan butter.
Gaul sebati biar sehinga jadi sekata dan satu warna serta tiada ketulan. Bila dah sebati biarkan dia mendidih. Jangan kacau. Biarkan ia mendidih dalam 1-2 minit sahaja.

Bila dah mendidih, masukkan 1/2 cawan dark chocolate. Kacau atas api perlahan. Dah sebati, terus matikan api.

Masukkan secubit garam, kacau sebati dan biarkan dalam 3-4 minit baru tuang atas loyang.

Tuang atas loyang dulu adunan tadi sampai tak nampak base loyang, kemudian baru letak biskut marrie. Dah penuh satu loyang, tutup balik dengan adunan coklat tadi sampai menutupi lapisan marie tadi.

Masukkan dalam peti 2 minit sahaja, kemudian sambung letak lagi biskut marie. Dan terus tutup dengan lebihan coklat tadi.

Ada 2 lapis sahaja lapisan biskut marie. Biarkan dalam peti sementara buat lapisan putih.

Cara-cara buat lapisan kedua (putih):

Letakkan 2 cawan air + 6 gram agar agar tali yang dah dibasuh. Biarkan mendidih sehingga terlerai agar-agar tali tadi, baru masukkan 1/4 gula. Dah larut masukkan 1 cawan susu cair.
Kacau sebati & biarkan mendidih dalam 1-2 minit. Tutup api dan masukkan 1 sudu kecil essen vanila. Gaul sebati, ketepikan dalam 3-4 minit baru tuang atas lapisan coklat yang dah set tadi.

Cucuk-cucuk dengan garpu dulu agar lapisan melekat dan tak terpisah bila potong.

Tuang rendah dan perlahan lahan. Setkan dalam 4 jam dan boleh makan.

Regangkan dari loyang dan terbalikkan atas board.

Selamat mencuba!

Kredit: Muhammad Ali


Resipi Puding Coklat Milo Yang Kurang Manis, Tekstur Pun Lebih Lembut!

Tiada idea nak bawa apa untuk jamuan sekolah anak? Jom cuba buat Puding Coklat Milo yang mudah dan semestinya sedap ini.
Resipi hasil perkongsian oleh Muhammad Ali ini sesuai untuk anak-anak kerana olahannya tidak manis dan tekstur lebih lembut.
RESIPI PUDING COKLAT MILO
Bahan-bahan lapisan oreo:

10 gram agar-agar tali
4 cawan air
50g gula
120g susu cair
1 biji telur gred A
1 sudu kecil essen vanila
Oreo yang dipatahkan

Cara-cara buat lapisan oreo:
1. Dalam periuk, masukkan 10 gram agar2 tali dan 4 cawan air. Biarkan ia mendidih guna api perlahan sahaja. Dah mendidih baru masukkan 50g gula. Kacau sebati.
2. Tuangkan 120g susu cair yang sudah dikacau sebati dengan 1 biji telur gred A, kacau sebati. Biarkan mendidih selama 1 hingga 2 minit. Bila dah mendidih, tutup api.
3. Masukkan 1 sudu kecil essen vanila.
4. Tunggu suam dalam 5 hingga 6 minit. Baru dituang ke dalam loyang.
5. Bila dah siap tuang, letakkan oreo yang sudah dipatahkan. Terpulang nak letak banyak mana.

6. Biarkan pada suhu bilik selama 15 minit sebelum dimasukkan ke dalam peti ais.
Bahan-bahan lapisan milo:

8g agar2 tali
60g gula
2 sudu makan susu pekat
100g milo
100g susu cair
Secubit garam

Cara-cara buat lapisan milo:
1. Dalam periuk, masukkan 8g agar2 tali dan 3 cawan air. Biarkan mendidih.
2. Bila dah mendidih, masukkan 60g gula. Kacau sehingga larut. Masukkan pula 2 sudu makan susu pekat.
3. Seterusnya masukkan 100g milo dan 100g susu cair. Kacau sebati dan biarkan ia mendidih 1 hingga 2 minit. D
4. Bila dah mendidih, tutup api dan tambah secubit garam. Kacau dan biarkan suam dalam 5 hingga 6 minit.
5. Keluarkan lapisan oreo tadi, cucuk dengan garfu supaya lapisan melekat.

6. Tuangkan lapisan oreo tadi secara perlahan-lahan. Biarkan di luar selama 40 minit baru sejukkan dalam peti ais selama 3 hingga 4 jam.

7. Selepas 4 jam, puding sedia untuk dimakan. Selamat mencuba!

Kredit: Muhammad Ali
Baca juga: Resipi Puding Mangga Yang Buat Kecur Air Licur, Memang Sedap Punyalah!


Resipi Puding Coklat Paling Senang, Kena ‘Lorek’ Dengan Garfu Baru Lapisan Tak Bergerak

Bila tiba bulan puasa, pasti ramai yang mencuba buat aneka juadah pencuci mulut untuk berbuka. Salah salah pencuci mulut yang boleh anda cuba adalah resipi puding coklat ini.
Resipi ini telah dikongsikan oleh Saudara Muhammad Ali. Puding coklat ini mempunyai dua lapisan. Beliau turut berkongsikan petua supaya dua lapisan ini bercantum elok dan tidak bergerak.
RESIPI PUDING COKLAT MUDAH & SEDAP
Bahan-bahan lapisan pertama:

4 cawan air
150 gram gula kastor
12 gram agar agar tali atau agar2 serbuk
400 gram dark chocolate compound
200 gram susu cair

Boleh letak kitkat atau apa-apa coklat pada tengah-tengah lapisan jika suka.
Bahan-bahan lapisan kedua:

1 cawan air
4 gram agar agar
50 gram gula
2 sudu makan serbuk koko
70 gram susu cair

Cara-cara buat lapisan pertama:
1. Hidupkan api sederhana. Masukan 4 cawan air  dan 12 gram agar agar tali/ serbuk.

2. Kacau dan biarkan ia mendidih. Bila dah mendidih masukan 150 gram gula kastor dan 200 gram susu cair. Kacau sebati. Api perlahankan dan masukan 400 gram dark chocolate compound.

3. Bila dah sebati, tutup api. Biar dalam 3 minit dan masukan dalam loyang petak 8 inci sedikit demi sedikit. Habis separuh adunan agar-agar tadi, masukkan dalam peti. Setkan selama 5 minit.

4. Bila dah set, letaklah apa apa yang anda nak letak seperti kitkat.

5. Tuang lebihan tadi sampai menutupi lapisan tadi. Setkan selama sejam.

Cara-cara buat lapisan kedua:
1. Hidupkan api sederhana. Kemudian masukkan 1 cawan air dan 4 gram agar agar. Kacau mendidih kemudian masukan 50 gram gula dan 2 sudu makan serbuk koko dan 70 gram susu cair.

2. Kacau sebati dan tutup api. Biarkan dalam 5 minit baru tuang keatas lapisan pertama tadi. Sebelum itu jangan lupa untuk lorekkan pakai garpu, lorekkan banyak sedikit supaya lapisan kedua ni pegang lapisan pertama. Bila potong lapisannya tak bergerak.

3. Setkan lagi 2 jam kemudian siap. Boleh makan sebagai pencuci mulut. Selamat mencuba semua.

Untuk lebih mudah faham, lihat video di bawah.

 @resepiali
jom buat puding coklat! Resepi penuh di pin ruangan komen okay 🙏
 ♬ bunyi asal – Nama Saya Ali 🧔 – Nama Saya Ali 🧔

Kredit: Muhammad Ali
Baca juga: Resipi Biskut Makmur Susu ‘Gebu’ Guna Sukatan Cawan, Sedap Cair Di Mulut!


Mudahnya Resipi Puding Karamel Ni, Tanpa Guna Telur & Tak Perlu Kukus Pun

Resipi puding karamel ini sangat sesuai untuk anda yang alergik telur atau tak suka rasa hanyir telur dalam puding.
Bahan-bahan yang digunakan juga murah dan mudah untuk didapati. Gandingan puding perisa vanilla yang lembut dengan gula karamel memang sangat nikmat.
Selain dari tidak menggunakan telur, anda hanya perlu sejukkan puding dalam peti ais saja. Sesuai untuk anda yang tiada pengukus kat rumah. Jom cuba!
Baca juga: Resipi Murtabak Mini Guna Kulit Popia, Rasa Tetap Sedap! Yang Penting Tak Perlu Uli Doh
RESIPI PUDING KARAMEL TANPA TELUR & TAK PERLU KUKUS
Bahan-bahan untuk gula karamel:

5 sudu besar gula

Bahan untuk puding:

1 paket agar-agar (10g)
1 tin susu cair
1/2 cawan susu pekat
4 mug air
2-3 titis stevia (resepi asal guna 3/4 cawan gula)
3 sudu besar tepung kastard
1 sudu kecil esen vanila

Cara untuk gula karamel:
1. Panaskan gula dalam loyang atas api perlahan hingga gula jadi keperangan.
2. Goyangkan loyang supaya gula caramel tadi sekata di sekeliling loyang. Ketepikan. (loyang saiz 8 inci).

Cara untuk buat puding:
1.  Satukan semua bahan untuk puding dalam periuk.
2. Kacau bahan-bahan tadi atas api sederhana guna whisk atau senduk. Jangan bagi adunan berketul tau.
3. Kacau hingga adunan mendidih dan sedikit pekat.

4. Tapis dan tuang ke dalam loyang berisi karamel tadi.
5. Sejukkan sekejap dan masukkan ke dalam peti ais 3-4 jam sebelum dimakan.
Selamat mencuba!

Tips:

Masa masak bahan puding, guna periuk yang tebal dan kacau selalu atas api perlahan supaya adunan tak mudah hangus kat bahagian bawah dan tak berketul.
Kalau tak nak letak gula langsung untuk bancuhan puding pun boleh sebab karamel tu dah cukup manis. Boleh juga guna gula stevia sebagai pengganti gula.

Kredit gambar & resipi: Marina Ismail, Roslina Shaari


Resipi Puding Mangga Yang Buat Kecur Air Licur, Memang Sedap Punyalah!

Bila nampak je buah mangga yang dijual besar-besar dan kekuningan warnanya, memang buat kita geram nak membelinya. Tapi bila dah beli, ada yang tak sempat nak menghabiskannya.
Jom kita cuba buat hidangan pencuci mulut pula. Contohnya macam resipi puding mangga yang dikongsikan oleh Muhammad Ali ini.
Kecur air liur dan nampak sedap pula perkongsiaan beliau ini. Caranya juga mudah untuk diikuti.
Baca juga: Resepi Puding Tembikai Homemade, Bentuknya Yang Menarik & Rasa Memang Tip Top!
Selain hidangan bersama keluarga, boleh juga dijadikan sebagai juadah untuk tetamu yang datang bertandang.
Resipi Puding Mangga
Jenis loyang: Loyang petak 8 inci

Bahan-bahan lapisan pertama (putih):

4-5 biji mangga – dipotong dadu
8gm agar-agar tali
3 cawan air
50gm gula
130gm susu segar
30gm dairy whipping cream

Bahan-bahan lapisan kedua (kuning):

300gm puree campurkan dengan 2 sudu sunquick mangga (kisar mangga, tapi sebelum kisar masukkan 2 sudu sunquick mangga. Kisar halus. pakai lebih kurang dalam 3-4 biji mangga. Dah kisar sila tapis).
8gm agar-agar tali
2 cawan air
30gm gula
130gm susu cair
30gm dairy whipping cream
3 sudu makan sunquick

Cara-cara membuatnya:
1. Lapisan pertama (putih): Letak dan susunkan mangga yang telah dipotong dadu ke dalam loyang. Letak dahulu ke dalam peti sejuk sementara buat proses seterusnya.

2. Letak atas api sederhana 8gm agar-agar tali + 3 cawan air.
3. Biarkan mendidik dan agar-agar tali tadi terurai. Masukkan 50gm gula. Dah larut, baru masukkan 130gm susu segar + 30gm dairy whipping cream.
4. Biarkan mendidih dalam 2-3 minit. Kacau jap kemudian tutup api.
5. Biarkan dalam 3-4 minit baru tuangkan perlahan-lahan ke atas mangga yang diletakkan dalam loyang tadi. Setkan dalam peti.

6. Lapisan kedua (kuning): Guna dalam 3-4 biji mangga. Api sederhana, masukkan 8gm agar-agar tali + 3 cawan air.
7. Bila mendidih masukkan 30gm gula.
8. Bila gula dah larut, masukkan 130 gram susu cair + 30 gram dairy whipping cream + 300 gram puree mangga dan 3 sudu makan sunquick mangga.
9. Kacau sebati dan biarkan mendidih selama 2-3 minit. Tutup api. Bagi suam dulu dalam 3-4 minit baru tuang perlahan-lahan ke atas lapisan putih tadi.

10. Sebelum tuang, cucuk-cucuk dulu pakai garpu agar lapisan melekat dan tak terpisah.
11. Setkan dalam 1-3 jam dan dah boleh makan sejuk-sejuk. InsyaAllah sedap.

Selamat mencuba

Sumber: Muhammad Ali


Resipi Puding Milo Comel Kegemaran Anak-anak

Anak-anak gemar makan puding? Puding milo ni pun salah satu kegemaran rakyat Malaysia tau. Hanya menggunakan bahan yang mudah dijumpai confirm puding korang tu sedap.
Bila cakap pasal puding mesti teringat puding yang dimakan masa sejuk. Tapi sekarang anda boleh menikmati puding itu dalam size mini dan sesuai untuk diagihkan kepada setiap individu.
Resipi Puding Milo
Bahan-bahan:

10gm serbuk agar-agar
1/2 cawan gula
4 cawan air
1 1/2 cawan milo
1 cawan susu cair
Secubit garam

Cara memasak:

Dalam periuk masuk serbuk agar-agar, gula & air. Kacau-kacau rata.
Masak hingga mendidih. Masuk milo, susu cair & garam. Kacau-kacau sebati.
Kemudian, adunan tadi tapiskan dalam jug kecil.
Tuang dalam acuan/loyang 7 inci. Suamkan. Masuk peti sejuk 1 jam lebih.
Keluarkan. Sedia dimakan.

Sekejap je dah siap puding kita ni. Jadi tunggu apa lagi. Jom buat menu ni sebagai pencuci mulut untuk petang ini.
Kredit: Zura Zul
Baca juga:
Resipi Agar-Agar Milo Ini Memang Sangat Sedap, Anak Suka & Asyik Ulang Makan
Resipi Mudah Kek Marshmallow Milo, Rasanya Yang ‘Chewy’ Sumpah Sedap!


Menu Hidangan Minum Petang, Puding Roti Pandan Kelapa Gardenia Bersama Sos Kastard

Pernah dengar puding roti pandan? Bosan jugak kalau guna roti putih je. Jadi kalini kita guna roti pandan kelapa pulak mesti lagi sedap.
Perkongsian dari Azriyani Yanasha ini sangat mudah difahami dan sudah pasti hasilnya sangat memukau.

Resipi Puding Roti Pandan Kelapa Gardenia Bersama Sos Kastard

Bahan-bahan:

10 keping roti pandan kelapa Gardenia
2 biji telur gred A *
2-3 sudu besar gula*
2 1/2 cawan susu segar/full cream*
Esen vanilla 1 sudu kecil*
1/4 sudu kecil pandan paste*
Kismis
Kacang almond (optional)

Cara-cara:

Potong 4 setiap roti. Susun roti dalam loyang.
Campur semua bahan bertanda*.
Tuang keatas susunan roti sehingga roti terendam.
Taburkan kismis dan hirisan kacang almond.
Bakar 180 selama 40 minit api atas bawah. Kemudian api atas sahaja sebentar untuk garingkan bahagian atas.

Resipi Sos Kastard:
Bahan-bahan:

1 cawan susu segar/fullcream
1 cawan susu cair
3 sudu besar gula
2 sudu besar tepung kastard
Sedikit pandan paste

Campurkan semua bahan dan kacau sehingga pekat diatas api sederhana.
Kalau rajin blend daun pandan asli pun boleh. Selamat mencuba.

Baca juga:
Nampak Macam Kuih Lapis, Sebenarnya Resipi Puding Biskut. Guna 3 Bahan Saja!


Resipi Puding Susu Nata De Coco Guna Sukatan Cawan, Gerenti Jadi!

Jom kita cuba buat puding susu nata de coco ini untuk dinikmati bersama keluarga.
Bila lepas makan tengahari atau makan malam, bolehlah makan pencuci mulut ini untuk menyejukkan tekak.
Buat dalam bekas kecil-kecil macam ni senang nak makan, anak-anak mesti suka!
Puding Susu Nata De Coco
Bahan-bahan puding:

1 cawan tepung kastard
5 cawan air
1/2 cawan gula
1/2 tin susu cair

Bahan-bahan topping:

Cocktail
Nata de coco
Susu cair

Cara-caranya:
1. Satukan semua bahan puding dalam kuali. Masak sampai likat dan berkilat.

2. Sejukkan terlebih dahulu sebelum masukkan ke dalam bekas.
3. Letak cocktail, nata de coco dan curah susu.

4. Sejukkan dalam peti sejuk dan sedia untuk dimakan!

Kredit: Iffy Iruzza
Baca juga: Resipi Donut Red Velvet ‘Viral’ Yang Gebu & Lembut, Satu Adunan Dapat 12 Biji


Resipi Puff Pastry Sosej Cheese, Sarapan Mudah Guna Air Fryer

Tiada idea nak masak apa untuk sarapan pagi? Apa kata jom cuba buat Puff Pastry Sosej Cheese yang mudah dan sedap ini.
Anak-anak nak bawa bekal ke sekolah pun sesuai sangat, mengenyangkan pula tu! Cara membuatnya juga mudah, hanya perlu guna air fryer.
Nak tahu bagaimana cara penyediaannya? Jom baca resipi lengkap di bawah. Semoga bermanfaat!
Baca juga: Sandwich Strawberry & Chocolate Penut Butter, Bawa Ke Jamuan Sekolah Anak Confirm ‘Laris’!
Puff Pastry Sosej Cheese Guna Air Fryer

Bahan-bahan:

Puff Pastry Kawan
Sosej
Cheese
Telur (untuk sapu atas puff)

Cara-cara:
1. Sediakan puff pastry dan kepingan cheese. Potong dua bahan ini kepada dua bahagian atau mengikut saiz sosej.

2. Mula-mula, letakkan cheese di atas pastry. Kemudian letakkan pula sosej di atasnya.

3. Seterusnya, gulung puff pastry dengan kemas seperti dalam gambar di bawah.

4. Sapukan juga telur kuning di atas puff yang sudah siap digulung.

5. Bakar dalam air fryer pada suhu 200℃ selama 10 minit mengikut air fryer masing-masing.
Siap! Selamat mencuba.

Kredit: Murni Mj
Baca juga: Resipi Ayam Masak Kicap Butter Guna Air Fryer, Hasilnya Ayam Jadi Sangat ‘Juicy’


Resipi Punten, Makanan Tradisi Orang Jawa Yang Wajib Cuba Sekali Seumur Hidup

Jom cuba resipi punten yang merupakan salah satu makanan tradisi yang terkenal dalam kalangan masyarakat keturunan Jawa, terutamanya di daerah Sabak Bernam. Sajian ini juga tidak asing lagi dalam masyarakat Melayu.
Rupa sajian ini seakan-akan nasi impit, namun sedikit berbeza dari segi rasa. Punten lebih berlemak kerana dimasak bersama santan dan garam. Sedap dinikmati bersama sambal cili padi.
Ada yang nak cuba? Ikut saja resipi hasil perkongsian dari Suhana Mohd Khalis di bawah ini. Semoga bermanfaat!
Baca juga: Kuih Penyaram Atau Cucur Jawa Perisa Pandan Horlicks, Nampak Unik & Sedap!
Resipi Punten Makanan Jawa
Bahan-bahan:

Beras 1 cawan
1 ½ cawan air
1 cawan santan (saya guna santan kota+minyak masak 1 sudu)
Garam sikit

Cara-cara:
1. Masak nasi macam biasa, tekstur nasi akan jadi lembik sedikit. Lemyek/tumbuk nasi sampai lembut.
2. Bila dah suam, kepalkan mengikut saiz yang disukai (boleh guna pencetak karipap, lapik plastik).
3. Boleh terus susun dalam bekas. Tunggu sejuk baru boleh tutup bekas.

Bahan-bahan sambal hijau:

4 biji bawang besar
5 biji bawang putih
Segenggam ikan bilis
30 biji cili padi
Sedikit belacan

Cara-cara:
1. Kisar kasar semua bahan. Tak perlu kisar halus.
2. Tumiskan bahan kisar sampai pecah minyak. Perasakan dengan garam/serbuk perasa/gula melaka/gula putih.
3. Sedia untuk dimakan. Selamat mencuba!

Kredit: Suhana Mohd Khalid


Senang Je Rupanya Nak Buat Putu Mayam, Hasilnya Memang Lembut Elok

Putu Mayam merupakan antara makanan tradisional India yang digemari oleh masyarakat Melayu sejak dahulu kala lagi.
Biasanya, kuih atau makanan ini dihidangkan bersama isi kelapa dan gula melaka.
Jom kita lihat cara membuat putu mayam yang dikongsi oleh Julia Aleen Aireish di bawah.
RESIPI PUTU MAYAM YANG LEMBUT

Bahan-bahan:

2 cawan tepung beras
2 cawan air
1 sudu teh garam
1 sudu makan minyak jagung/minyak masak
Pes pandan nona manis – jika nak rasa pandan & warna hijau
Untuk lapik: Boleh guna daun pisang semasa mengukus
Gula perang (brown sugar), Gula merah atau gula Melaka dihiris halus
Kelapa parut putih digaul dengan secubit garam

Cara-caranya:
1. Sediakan daun pisang yang dipotong bentuk bulat.
2. Panaskan dan didihkan air terlebih dahulu.
3. Bila sudah mendidih, masukkan garam dan minyak jagung. Gaul rata.
4. Tutup api, masukkan tepung beras sedikit demi sedikit sambil terus mengacau hingga jadi adunan lembut. Jika perlu, belum jadi adunan lembut tambah tepung sedikit-sedikit sahaja.
5. Masa adunan panas masukkan ke dalam acuan maruku, pilih lubang yang paling kecil untuk putu mayam.

6. Putar acuan secara membulat di atas daun pisang yang telah disapu sedikit minyak, jangan terlalu tebal.

7. Susun dalam pengukus, kukus lebih kurang 2 ke 3 minit sahaja. Bila sudah masak alihkan putu mayam ke dalam bekas.
8. Sedia dihidang bersama dengan kelapa dan gula kesukaan.

Kredit: Julia Aleen Aireish
Baca juga: Kuih Susah Jumpa, Buat Sendiri Je Sekaya Telur Yang Manis Berlemak


Peniaga Ini Dedah Resipi Rahsia Air Keladi Aiskrim Vanilla Jualannya, Laku Keras!

Seorang lelaki berkongsikan resipi air keladi aiskrim vanilla yang diperolehi daripada seorang penjual air balang. Siapa yang pernah cuba pasti tahu kesedapannya! Lemak dan manisnya sangat sesuai untuk berbuka puasa.
Resipi ini sukatan untuk 6 liter air. Jika anda mahu buat untuk minum di rumah saja, kurangkan kuantiti bahannya mengikut kesesuaian.
Yang paling penting, anda perlu menggunakan jenama perisa keladi yang dinyatakan, barulah sama macam di Bazar Ramadan!
Baca juga: Resipi Buko Pandan Yang Sedap, Ikut Teknik Ini Kalau Nak Lebih Berkrim
Berikut merupakan perkongsian oleh Sharul Ejump:
“Aku cakap dekat Boboy adik ipar aku, panas-panas ni berbuka dengan air keladi ada aiskrim mantap ni. Aku pula teringat masjid tempat aku selalu sembahyang Jumaat buat sebalang air keladi berebut orang nak minum sebab sedap.
Maka pergilah beli bahan-bahan sebagai proses pembuatannya. Tak lah susah mana pun. Tapi seronoknya minum ramai-ramai dengan ahli keluarga. Modal kasar sedikit tapi sedap yakmat sampai balun air sahaja dah mendak perut.
Nah aku share resepinya buat yang nak mencuba. Aku pun dapat resepi ini dari TikTok @dapomakkiah yang meniaga kat Bukit Batu yang viral tuh. Santai sementara masih pagi lagi nih harap korang boleh bertahan dengan kelemakan dan kelazatan air keladi aiskrim vanilla ini!”
RESIPI AIR KELADI AISKRIM VANILLA VIRAL
Bahan-bahan:

3 tin susu pekat
3 tin susu cair
Perisa keladi double lion (wajib ada)
6 liter air masak
1 bekas besar aiskrim vanilla

Cara membuat:
1. Tuangkan 3 tin susu pekat ke dalam balang.

2. Kemudian masukkan pula 3 tin susu cair dan perisa keladi.

3. Seterusnya tuangkan air masak.

4. Masukkan kiub ais.
5. Akhir sekali masukkan aiskrim vanilla.

Video asal:

 @dapomakkiah
Replying to @hafiz4077 okey bang.dah boleh pancen main tiktok.saya sedekahkan resepi keladi ni untuk semua..Bismillah #CapCut #dapomakkiah #airbalangfloat #rahmadantiba2023🙏🕌🕋 #fyp #foryou #bukitbatu #halal2023 #barangjadi #johorfoodie #foodie #Makanlokal #hello2023 #MYfoodie #inistlyekita @Shawal nizam b Hashim Shawal berani cuba ke?
 ♬ original sound – Haziq Rosebi – HAZIQ ROSEBI

Baca juga: Susu Ada Macam-Macam Jenis, Tapi Ada Satu Susu Yang Boleh Buat ‘Potong Kaki’!


Azlina Ina Kongsi Resipi Rahsia ‘Topping Cheese’ Tersedap Yang Tiada Tandingan

Pasti ramai yang sudah mengenali Azlina Ina atau lebih mesra dipanggil ‘mak’. Seperti yang sudah diketahui ramai, beliau tidak pernah kedekut berkongsi resipi kek hasil jualannya tanpa merisaukan jualannya akan terjejas. Kerana beliau percaya, rezeki itu akan selalu ada.
Kali ini, beliau berkongsikan pula resipi topping cheese untuk kek hasil jualannya yang sentiasa mendapat permintaan tinggi. Nak tahu bagaimana caranya? Ikuti resepi langkah demi langkah dari Azlina Ina di bawah.
Baca juga: Resipi Kek Coklat Moist Kukus Basah-Basah Gebu, Guna Sukatan Cawan Pasti Jadi!
Baca juga: Cara Buat Kek Pandan Kampung Tanpa Oven
Cara Buat Topping Cheese Sedap

Bahan-bahan:

1kg cream cheese (kalau nak guna 500g sahaja, bahagi dua semua bahan)
350g susu pekat
370gwhipping
270g susu segar

Cara-cara:
1. Satukan semua bahan ke dalam pengisar.

2. Kisar semuanya sehingga adunan sebati dan pekat.

Mudah saja kan? Kalau ada yang nak cari side income dengan menjual kek, boleh cuba resipi ini!
Kredit: Azlina Ina Fans


Buat Sendiri Je ‘Rain Drop Cake’, Bahan Utama Hanya Guna Serbuk Agar-Agar

Rain Drop Cake merupakan ‘puding’ yang pernah tular suatu ketika dahulu dan kembali tular di laman sosial Tik Tok sejak beberapa hari lalu.
Bahan-bahan yang digunakan sangatlah mudah untuk didapati. Salah satu bahan utama adalah hanya menggunakan serbuk agar-agar.
Rupa kek tersebut seperti titisan air hujan itu telah menarik perhatian ramai. Nak cuba buat? Lihat saja cara-cara di bawah.
RESIPI RAIN DROP CAKE
Bahan-bahan:

1/2 sudu besar serbuk agar-agar jenama swallow
1 sudu besar gula kastor
700ml air
Air gula melaka
Soy bean powder

Cara-cara:
1. Rebus semua bahan sampai mendidih. Tuangkan adunan secukupnya dalam mangkuk bulat.
2. Sejukkan sehingga mengeras.
3. Jika sudah keras, lapik pinggan atas mangkuk dan terbalikkan dengan berhati-hati ke atas pinggan.
4. Hias menggunakan air gula melaka dan soy bean powder yang dipanggang.

Selamat mencuba!

Kredit: Siti Masitah Awang KechikFull


Resipi Rendang Ayam Cili Hijau Pedas ‘Menyengat’, Sangat Membuka Selera!

Rendang ayam cili hijau ini sedikit berbeza berbanding rendang biasa kerana ia lebih pedas. Tapi kita boleh sukat bahan-bahan mengikut tahap kepedasan yang disukai.
Sesuai dimasak untuk sanak saudara yang betandang ke rumah pada Hari Raya atau tak kira masa. Sesuai dimakan dengan lemang, ketupat dan sebagainya. Jom cuba!
Baca juga: Resipi Rendang Sukatan 1/2 Ekor Ayam, Ini Petua Supaya Tahan Lama
RESIPI RENDANG AYAM CILI HIJAU
Bahan-bahan:

Ayam pencen 5 ekor
Santan pekat 1 ½kg
Kerisik 400g
Gula melaka sebiji
Garam, ajinamoto dan gula

Bahan-bahan kisar:

Bawang besar 10 biji
Bawang putih 2 labu
Serai 15 batang
Lengkuas 100g
Halia 150g
Buah keras 6 biji
Jintan manis 2 sudu besar
Jintan putih 1 sudu besar
Ketumbar 2 sudu besar
Kunyit hidup 200g
Cili akar 300g
Cili hijau 300g

Cara-cara:
1. Cuci bersih ayam dan masukkan ke dalam kuali.
2. Kisar semua bahan-bahan kisar kemudian terus masukkan ke dalam kuali yang berisi ayam tadi,
3. Buka api perlahan, masak sehingga mereneh sambil dikacau selama satu jam.
4. Kemudian masukkan santan pekat, kerisik, gula melaka, garam, ajinamoto dan gula secukup rata.
5. Jika gula santan kotak, takkan keluar minyak. Jadi, masukkan minyak masak supaya rendang nampak sedikit berminyak.
6. Bila ayam dah lembut, masukkan daun kunyit yang telah diracik halus. Kacau-kacau dan tutup api.
7. Tempoh memasak selama anggaran 4 jam supaya ayam betul-betul menjadi lembut. Selamat mencuba!
Kredit resipi dan gambar: Nazri Mat Zain
Baca juga: Jenis Rendang Yang Ada Di Malaysia Mengikut Negeri, Banyak Variasi Rupanya!


Resipi Risoles Daging Cheese, Kegemaran Keluarga & Anak-Anak!

 PENULIS
myResipi

 KATEGORI
Artikel

 POSTED ON
2020-08-16 16:12:53

Pagi-pagi ke tempat kerja mesti sesekali kita tidak sempat untuk bersarapan di rumah. Macam-macam perlu diuruskan termasuklah persiapan anak-anak ke sekolah, ada saja ragam mereka di pagi hari. Oleh itu, ibu-ibu di rumah boleh lah mencuba resipi Risoles Daging Cheese ini sebagai bekal sarapan untuk ke pejabat nanti. Mudah saja caranya dan tidak perlu mengambil masa yang lama untuk membuatnya. Di samping itu, ibu-ibu juga boleh bekalkan hidangan in untuk anak-anak ke sekolah. Jom ikuti perkongsian resipi ini daripada Asmawaty N Sofian menerusi laman Facebook.

Kredit: Asmawaty N Sofian

Bahan-bahan:

300g daging
100g serbuk Roti
2 biji telur
1 biji kentang
5 batang sosej
6 keping kulit popiah
Sedikit garam
Sedikit serbuk lada hitam
Sedikit serbuk perasa
Mozzarela Cheese (diparut)

Cara-cara:

Rebuskan kentang selama 5 minit atau sehingga cukup empuk. Jangan rebus terlalu lama untuk mengelakkan kentang terlebih lembik.

Kredit: Flickr

Potong kentang dan sosej kepada bentuk yang diingini. Kemudian, panaskan kuali dan tumiskan bahan-bahan yang disediakan tadi.

Kredit: Coastlinesurfsystem

 Letakkan sedikit lada hitam, garam & serbuk perasa.

Kredit: Thecommentator

Letakkan kulit popiah diatas pinggan. Lepas itu letak daging & sosej yang ditumis tadi di atas kulit popiah. Buat dalam keadaan memanjang.

Kredit: Butterkicap

Taburkan mozzarela cheese ikut kemahuan anda. Lipat dan gulung risoles yang telah siap digulung

Kredit: Supplybunny

Kemudian, salut risoles itu dengan telur yang telah dipukul dan lumurkan ia di serbuk roti

Kredit: BudgetBytes

Goreng dalam 2 ke 3 minit dengan api yang sederhana supaya ianya tidak cepat hangit.

Kredit: Dapur Kayka

Siap untuk dibekalkan! Selepas ini ibu-ibu bekerja tak perlu lagi mengikat perut sebab tak sempat bersarapan pagi. Risoles Daging Cheese ini sesuai untuk dijadikan bekal sarapan ke tempat kerja dan juga ke sekolah. Selamat mencuba!

Kredit: Asmawaty N Sofian


Resipi Rojak Mee Turun Temurun Yang Dibuat Niaga, Wajib Cuba!

Sedapnya kalau dapat makan rojak mee untuk minum petang nanti. Kalau sebelum pandemik, boleh lepak makan dekat kedai mamak atau gerai tepi jalan. Sekarang hanya mampu beli bungkus dan makan di rumah.
Rojak mee yang sedap bergantung pada kuahnya dan juga bahan lain. Tak susah mana pun nak buah kuah rojak sebab bahan yang digunakan sangat ringkas.
Kalau nak lagi mudah, ikut sahaja resipi perkongsian oleh SuiSan Aliezsha di bawah ini. Menurutnya, ia resipi turun temurun yang juga merupakan hasil niaga arwah ibunya. Jom lihat cara membuat rojak mee di bawah.
Resipi Turun Temurun Rojak Mee
Bahan-bahan untuk kuah:

1 paket biskut marie (dipatah-patahkan)
Kentang rebus 3 biji (dikisar)
Cili kering
Udang kering
Bawang putih 3 ulas (kisar)
2 sudu besar tepung jagung

Cara-cara penyediaan kuah:

Tumis sedikit minyak, masukkan bahan kisar dan masak sehingga naik minyak.
Masukkan air dan biarkan mendidih. Kemudian masukkan kentang rebus yang sudah dikisar.
Masukkan juga biskut marie, kacau sehingga biskut hancur.
Akhir sekali masukkan tepung jagung dan perasa dengan garam gula secukupnya.

Bahan-bahan untuk kuih rojak:

Tepung gandum 2 senduk
2 sudu besar yis
Daun kucai (takde pon takpe)

Cara-cara penyediaan kuih rojak:

Satukan tepung, yis dan secubit garam. Bancuh jangan terlalu cair.
Masukkan kucai dan perap dalam beberapa minit.
Kemudian sedia untuk digoreng.
Goreng menggunakan hujung sudip untuk dapatkan kuih rojak yang panjang-panjang.

Bahan-bahan hiasan:

Tauhu putih (goreng dan potong)
Kentang rebus 1 biji (rebus dan potong)
Telur rebus
Taugeh, lada besar, timun
Mee kuning

Selamat mencuba!

Kredit: SuiSan Aliezsha


Resipi Roti Bakar Ala Old Town Coffee, Guna 3 Bahan Ini

Ada yang rindu nak makan roti bakar kat Old Town Coffee? Ha! Jangan bimbang kita follow resepi roti bakar kaya tambah mentega ala Old Town Coffee kat sini.
Memang sedap dan mudah nak buat!
Orang kita ni suka makan roti untuk sarapan pagi, senang nak buat. Roti pun salah satu menu sarapan pagi yang berkhasiat dan memberi tenaga untuk kita.
Baca juga: Resipi Roti Bakar Bulgogi Ayam Ala Korea
Bahagian inti roti iaitu kaya dan butter boleh dilebihkan ikut citarasa masing-masing. Kalau nak sama dengan roti kat Old Town Coffee, korang perlulah membuang bahagian tepi roti.
Jom ikuti resipi perkongsian dari Nur Haziqah ni, pasti korang dapat menyediakan roti bakar ala kopitiam di rumah.
Resipi Roti Bakar Ala Old Town Coffee

Bahan-bahan:

Roti putih (yang dibuang tepinya)
Kaya pandan brand gardenia
Butter anchor

Cara-cara membuatnya:
1. Mula-mula bakar roti guna toaster. Nak guna oven pun boleh. Jangan bakar sampai garing sangat, bila sejuk roti akan liat.

2. Kemudian, potong roti kepada dua bahagian.
3. Sapukan kaya pada roti, sapu sebelah saja, kalau dua-dua belah nanti rasanya akan manis.

4. Letak butter yang dipotong nipis. Boleh letak tebal-tebal juga. Tapi takut muak nanti.

5. Tutup dengan roti. Siap!
Roti yang nak dibakar tadi, boleh dibakar menggunakan oven ye. So, kalau takde toaster boleh je nak bakar dalam oven.
Yang penting roti dah agak keperangan dah cukup. Suhu ikut oven masing-masing.
Selamat mencuba.

Sumber: Nur Haziqah


Roti bakar merupakan hidangan yang sesuai dinikmati semasa sarapan atau minum petang.
Ia bukan sahaja enak dan mengenyangkan, malah cara penyediannya juga cukup beraneka.
Jom kita cuba versi korea ini iaitu Roti Bakar Bulgogi Ayam.
Baca juga: Modal Hanya RM5, Resipi Roti Gebu ‘Simple’ dan Jimat Duit
Resipi Roti Bakar Bulgogi Ayam Ala Korea
Bahan-bahan:

1 sudu besar mayonis
450g paha ayam tanpa tulang, dipotong ketulan kecil
3 sudu besar kicap cair
1 sudu teh minyak bijan
1 sudu teh serbuk halia
¼ sudu teh serbuk lada hitam
2 sudu besar gula perang
¼ cawan Air soda
2 ulas bawang putih
½ sudu besar cuka beras
Minyak masak
40g daun salad atau daun bawang – dicincang
8 keping roti gandum yang sudah dibakar

Cara-cara membuatnya:
1. Perap ayam dengan semua bahan-bahan selama 30 minit di dalam peti sejuk.
2. Panaskan minyak di dalam kuali dan goreng ayam sehingga masak dan ketepikan.
3.Untuk menghidang, sapukan mayonis pada setiap keping roti.
4. Letakkan sedikit daun salad di atas roti dan diikuti dengan bulgogi ayam dan taburkan sedikit daun bawang.
5. Akhirnya, tutup dengan sekeping roti lagi. Hidangkan serta merta.
Selamat mencuba.

Sumber: Nak Makan Apa


Resipi Roti Canai Kegemaran Anak-Anak, Satu Adunan Dapat 18 Keping

Tiba-tiba teringat roti canai dekat kedai mamak. Kalau dekat kedai tu, makan dengan kuah banjir sedap betul. Anak-anak pun suka sangat kalau bawak pergi makan dekat kedai.
Resipi yang dikongsi oleh Icha Adalia ni pun jimat tau sebab korang boleh dapat dalam 18-20 keping roti. Jadi mudah sangat kalau ada anak-anak yang ramai.
Resipi Roti Canai Yang Sedap
Bahan-bahan:

1kg tepung gandum
1 sudu makan gula
1 sudu makan garam
2 sudu makan susu pekat
1 sudu makan marjerin
1 biji telur
2 cawan air

Cara-cara:

Satukan gula, garam, susu, telur dan air kemudian kacau hingga larut.
Masukan tepung dan marjerin uli hingga jadi doh. Rehat dalam 5 minit.
Uli doh sekali lagi sehingga doh menjadi licin, tidak melekat dan kenyal. Jika doh nampak keras renjis sedikit air dan uli doh sehingga lembut.
Bila doh dah lembut dan cantik, bulatkan doh dan sapu minyak atau marjerin dekat permukaan doh. Kemudian masuk dalam bekas. Ulang proses sampai doh habis.
Perap doh 2-4 jam. Lagi lama perap, roti akan jadi lembut.
Jika nak masak, canaikan doh kemudian simpulkan. Buat bentuk melingkar. Kemudian, canaikan semula doh dan boleh masak atas kuali. Api jangan terlalu kuat. Ikut selera sendiri nak buat yang biasa atau yang garing. Jika nak buat roti telur, masa masak tu letak je telur. Biar roti masak dengan telur.

Dah siap! Mudah sangat nak buat roti canai dalam kuantiti yang banyak. Selamat mencuba.
Baca juga:
Roti Canai Terlalu Liat Sampai Tak Hancur, Wanita Itu Tergigit..


Resipi Roti Cheezy Balut Telur Guna 3 Bahan, Hidangan Ringkas Tapi Mengenyangkan!

Tak tahu nak makan apa untuk sarapan pagi? Jom masak mudah-mudah je seperti Roti Cheezy Balut Telur ni. Senang sangat caranya.
Dengan hanya menggunakan 3 bahan mudah yang biasa ada di dapur rumah, anda boleh menghasilkan sarapan yang ringkas tapi mengenyangkan.
Siap ada lapisan cheese di tengah yang membuatkan sarapan pagi anda lebih fancy tapi sebenarnya sangat simple dan sedap!  Jom kita cuba dengan menggunakan resipi hasil perkongsian oleh Har Ryea di bawah.
Baca juga: Roti Asyik Tak Habis, Buat Roti Telur Berhantu Macam Ni Confirm Laku!
CARA BUAT ROTI CHEEZY BALUT TELUR
Bahan-bahan:

Telur 2 biji
Roti 2 keping
2 keping cheese
Sedikit lada sulah (jika suka)

Cara-cara:
1. Pecahkan telur di dalam mangkuk. Masukkan sedikit lada sulah dan pukul sehingga semuanya sebati.

2. Kemudian, dadarkan telur dalam kuali leper.

3. Seterusnya, letakkan 2 keping cheese di atas telur tadi.

4. Kemudian letakkan roti di atas cheese.

5. Untuk melipatnya, mula-mula lipat telur dadar dari tepi kuali dan tutup roti serta cheese.

6. Terbalikkan dan masak sekejap.

7. Siap dan boleh diangkat!

8. Potong dan makan panas-panas, selamat mencuba!

Kredit: Har Ryea
Baca juga: Cara Buat Roti Gula ‘Crunchy’, Kudapan Sedap Payah Nak Berhenti Makan
Baca juga: Cara Buat Korean Garlic Bread Versi Cepat! Mudah Guna Roti Keping Je


Resipi Roti Custard Tanpa Guna Oven, Sedap & Lembut!

Siapa suka makan roti jom cuba resipi roti custard yang dikongsikan oleh Danita Daniels di bawah. Sedap kalau makan panas-panas.
Inti custard juga boleh digantikan dengan keju mozarella atau apa-apa inti kesukaan. Jom cuba! Boleh buat untuk sarapan atau minum petang.
RESIPI ROTI CUSTARD LEMBUT & SEDAP
Bahan-bahan:

300gm (1 1/2 cawan) tepung roti
5 sudu makan gula
1 sudu makan yis segera
1/2 cawan air
6 sudu makan susu segar
2 biji telur saiz kecil – jika guna saiz besar, cukup hanya 1 biji – dipukul
2 sudu makan mentega lembut

Cara memasak:
1. Satukan tepung, gula dan yis. Gaul sebati.
2. Kemudian masukkan air, susu dan telur. Kacau rata dan akhir sekali masukkan mentega. Adun hingga sebati seperti membuat doh roti.
3. Perap doh selama 45 minit atau hingga doh naik 2 kali ganda.
4. Bila doh naik 2 kali ganda, tumbuk doh dan uli selama 5 minit lagi.
5. Bahagiakan doh kepada 8 bahagian dan bentukkan jadi bebola.
6. Canai doh dan masukkan inti kastard atau keju mozzarella.
7. Sapukan air di bahagian tepi doh, lipat dan tekan tepinya supaya inti tidak keluar sewaktu dimasak nanti.
8. Biarkan doh selama 20 minit sehingga ia naik 1 kali ganda lagi.
9. Masak roti dalam kuali non-stick tanpa minyak. Guna api perlahan sahaja. Tutup kuali menggunakan penutup periuk.
10. Bila roti dah kekuningan, balikkan dan masak hingga sempurna.
11. Angkat dan sedia untuk dinikmati.

RESEPI INTI CUSTARD

Bahan-bahan:

1/2 cawan tepung jagung
2 sudu makan tepung kastard
1 1/2 cawan susu segar
2 biji telur
1/2 – 1 sudu teh esen vanilla – ikut citarasa
3 sudu makan gula – boleh lebihkan jika suka manis

Cara memasak:
1. Satukan semua bahan dalam periuk dan masak guna api sederhana hingga likat dan mendidih.
2. Sejukkan terlebih dahulu sebelum digunakan.
3. Jika suka inti keju, guna parutan keju mozzarella bagi menggantikan inti kastard.

INFO:
1. Jika tiada tepung roti, boleh guna tepung gandum. Tetapi perlu ayak 2 kali.
2. Selain seperti bentuk dalam gambar, boleh bentukkan roti ikut kreativiti masing-masing.
Kredit: Danita Daniels


Resipi Roti Jala Mudah & Sedap, Lembut Sampai Esok Pagi Walaupun Dah Semalaman!

Roti jala merupakan salah satu sajian popular yang dihidangkan pada Hari Raya Aidilfitri. Digandingkan dengan kari ayam atau daging, ringkas namun sentiasa menjadi ‘rebutan’! Resipi roti jala ini tidak sukar, namun ada ada teknik dan petuanya untuk mendapatkan tekstur roti jala yang lembut dan tidak cepat rosak.
Jom cuba buat dengan menggunakan resipi hasil perkongsian oleh pengguna Facebook, Nor Al Fatihah ini. Roti jalanya bukan sahaja boleh bertahan lama, bahkan ia kekal embut walaupun sudah semalaman siap dimasak.
RESIPI ROTI JALA MUDAH, SEDAP & LEMBUT
Bahan-bahan:

1 kg tepung gandum
2 biji telur A
1/2 tin susu cair (1 cawan)
150ml minyak masak
1500ml air
Sedikit garam
Pewarna kuning telur

Cara-caranya:

Satukan semua bahan, kisar sehingga semuanya sebati.
Tuangkan ke dalam botol (ada muncung 3) atau boleh guna acuannya jika ada. Sedia untuk dimasak.
Guna kuali non-stick, leser sedikit minyak untuk kiraian yang pertama. Yang seterusnya tak perlu leser minyak.

Lepas jala atas kuali, biarkan dalam beberapa saat. Kalau dah masak tak perlu terbalikkan, boleh terus angkat dan gulungkan.

TIPS PENTING:

Jika nak makan pada keesokan pagi, boleh mula masak pada pukul 10 malam.
Pastikan roti jala sejuk sepenuhnya sebelum disimpan dalam bekas tertutup supaya lambat basi.

Roti jala sedia untuk dimakan dengan kari ayam atau ayam masak kuzi. Sedapnya!

Kredit: Nor Al Fatihah


Resipi Roti John Guna Terung, Rendah Karbo & Sesuai Untuk Diet

Resipi roti john guna terung. Menu rendah karbo yang enak dan mudah untuk disediakan. Salah satu hidangan sesuai bagi anda yang sedang mengamalkan diet bagi menurunkan berat badan.
Menurut empunya resipi, saudari Noorul Izzah Marzuki, menu ini adalah salah satu menu rendah karbohidrat yang diamalkan oleh beliau dan suami semasa proses menurunkan berat badan dari 130kg ke 65kg manakala suaminya dari 195kg ke 85kg.
Bahkan mereka juga berjaya mengawal diabetes dan juga tekanan darah tinggi. Wow, Boleh dicuba ni. Jom lihat cara-caranya.
ROTI JOHN GUNA TERUNG

Bahan-bahan:

1 biji terung panjang (potong memanjang)
1 homemade beef patty/daging burger
3 biji telur
Garam pink himalaya
Serbuk black pepper
Sedikit daun ketumbar
Sayuran/kubis

Cara-cara:
1. Hancurkan dan masakkan sekejap beef patty/daging burger di atas pan.
2. Bancuh telur dengan serbuk blackpepper, garam, daun ketumbar. Kemudian masukkan beef patty hancur yang dimasakkan sebentar tadi (nak letak apa² rempah atau serbuk kari pun boleh je). Ketepikan.
3. Panaskan sedikit butter di atas pan, tabur garam dan black pepper, gril kan terung yang dipotong memanjang sehingga masak. Ketepikan.
4. Tuangkan adunan telur atas pan, ratakan. Bila dah masak bahagian bawah, ambil potongan terung yang dah digrillkan tadi, tampalkan atas telur yang sedang dimasak atas pan.

5. Terbalikkan terung sebentar, kemudian boleh diangkat. Boleh letak mayonis (kewpie merah) dan sayuran/kubis.

Selamat mencuba!
Kredit: Noorul Izzah Marzuki


Resipi Roti Pisang Rangup Untuk Sarapan, Memang Sedap Yang Amat!

Ada pisang banyak di rumah tapi tak tahu nak buat apa? Jangan sampai pisang jadi lebam dan hitam, nanti membazir pula bila terpaksa dibuang. Jadi apa kata jom buat roti pisang rangup sedap yang amat ini.
Sesuai dimakan untuk sarapan pagi, simple tapi sedap. Cara penyediaannya juga sangat ringkas. Jom kita sama-sama lihat cara lengkap untuk membuatnya roti pisang rangup ini di bawah. Selamat mencuba!
Baca juga: Sedapnya Pisang Goreng Rangup & Berserdak, Peniaga Ini Dedah Rahsia Bancuhannya
Cara Buat Roti Pisang Rangup
Bahan-bahan:

Roti gardenia
Pisang masak
Marjerin
Kuning telur
Gula perang (boleh ganti gula putih, tapi jangan guna banyak)
Cheddar cheese (jika ada)

Cara-cara:
1. Sapu marjerin pada roti sehingga rata. Kemudian susun pisang yang sudah dibelah dua mengikut kreativiti masing-masing.

2. Seterusnya sapu lagi marjerin pada pisang yang sudah disusun tadi. Sapukan juga kuning telur. Kemudian taburkan cheese atau gula perang ke atas pisang.

3. Sedia untuk dibakar menggunakan air fryer pada suhu 180°c selama 5-7 minit atau mengikut air fryer masing-masing.

4. Sedia untuk menjamu selera. Selamat mencuba!

Kredit: Hamizah Zakaria
Baca juga: Resipi Lepat Pisang Yang Lembut & Sedap, Hanya Guna Sukatan Cawan
Baca juga: Cara Yatie Kitchen Buat Cekodok Pisang Yang Tak Keras & Tak Lembik, Guna Sukatan Cawan!


Resipi Roti Sosej Gulung Yang Jimat, RM20 Dapat 40 Biji!

Roti sosej gulung ini sesuai dihidangkan semasa jamuan di rumah, sekolah atau pejabat. Tak kira jamuan sempena Hari Raya, rumah terbuka mahupun apa-apa jamuan.
Cara penyediaan dan bahan-bahan yang digunakan juga sangat mudah. Anda hanya memerlukan roti, sosej, telur dan serbuk roti sebagai bahan utama.
Kos bahannya juga hanya sebanyak RM20 untuk 20 biji. Jimat kan? Jom lihat perkongsian resepi sosej gulung yang telah dikongsikan oleh Fina Tuah di bawah.
Baca juga: Resipi Cheesy Garlic Bread ‘Sedap Gila’, Buat Tiap Hari Pun Takkan Puas
CARA BUAT ROTI SOSEJ GULUNG
Bahan-bahan:

Roti gardenia saiz besar 1
2 pek sosej
Telur 4 biji
Garam
Serbuk perasa
Serbuk roti 150 gram

Cara-cara:
1. Ambil sekeping roti, kemudian alaskan dengan plastik dan lenyekkan menggunakan cawan atau apa-apa yang sesuai.
Tujuan alas dengan plastik supaya roti tidak melekat dah mudah untuk diangkat. Roti pula kena penyet supaya bila digoreng nanti tidak terlalu berminyak.

2. Letakkan sosej ke atas roti. Sapu adunan telur yang sudah dipukul sebagai gam untuk lekatkan gulungan roti.

3. Gulung dengan kemas.

4. Kemudian potong kepada dua bahagian.

5. Golekkan dalam adunan telur terlebih dahulu, seterusnya golekkan ke dalam serbuk roti.
6. Sedia untuk digoreng dalam minyak yang sudah panas menggunakan api sederhana sehingga golden brown.
7. Jangan goreng terlalu lama kerana roti mudah garing. Selamat mencuba!

Kredit resipi dan gambar: Fina Tuah
Baca juga: Resipi Roti John Homemade, Confirm Lagi Puas Hati Boleh Letak Inti Bertimbun!


Resipi Roti Sosej Roll Simple, Sesuai Buat Bekal Anak-Anak Ke Sekolah

 PENULIS
myResipi

 KATEGORI
Artikel

 POSTED ON
2020-08-10 08:33:21

Semenjak sekolah dibuka kembali selepas pelaksanaan Perintah Kawalan Pergerakan (PKP), setiap pagi ibu-ibu di rumah mesti sibuk menyiapkan bekal makanan buat anak-anak ke sekolah. Ini juga untuk memastikan anak-anak tidak terdedah kepada risiko virus yang masih aktif di luar sana. Namun, kadang-kadang sudah pasti ibu-ibu akan kehabisan idea untuk memikirkan menu apa untuk dibekalkan. Haa, inilah masanya untuk para ibu di rumah membuat roti sosej roll untuk anak-anak. Persiapannya juga sangat mudah, ibu-ibu pun sudah tidak perlu kelam-kabut memasak di pagi hari. Oleh itu, jom ikuti resipi yang dikongsikan oleh Roserosnah Rose menerusi laman Facebooknya.

Kredit: Roserosnah Rose
Bahan-bahan:

Roti loaf
4 batang sosej (atau mengikut kuantiti yang diingini)
2-3 biji telur
Bread crumbs
Garam secukupnya

Cara-cara:

Pecahkan telur ke dalam bekas yang disediakan. Kemudian, pukul telur sehingga sebati dan kembang. Ketepikan untuk seketika.

Kredit: Rasa

Leperkan sedikit roti dengan menggunakan tangan. Kemudian, belahkan sosej kepada dua bahagian.

Kredit: Keluarga

Letakkan sosej di atas roti yang telah dileperkan.

Kredit: Roserosnah Rose

Kemudian, mula untuk menggulung roti tersebut dengan kemas. Lakukan untuk roti-roti lain mengikut kuantiti yang diinginkan.

Kredit: Roserosnah Rose

Setelah siap menggulung, celupkan satu per satu roti sosej ke dalam bekas telur yang telah disediakan tadi.

Kredit: Roserosnah Rose

Kemudian, salutkan roti sosej tadi dengan bread crumbs.

Kredit: Roserosnah Rose

Gorengkan menggunakan api yang sederhana sehingga warna roti nampak keperangan.

Kredit: Roserosnah Rose

Siap untuk dibekal! Mudah saja kan? Mesti anak-anak pun suka dengan meal box ini. Selamat mencuba!

Kredit: Roserosnah rose


Resipi Sagu Gula Melaka, Guna Rice Cooker Untuk Elak Hangit. Sagu Pun Jadi Cantik Sebiji-Sebiji

Pasti ramai yang suka makan sagu gula melaka ni kan? Rasa dia sangat berlemak dan sedap. Gabungan sagu, susu cair dan gula yang sangat ‘ngam’!
Boleh guna pelbagai warna untuk membuatkan sagu lebih menarik. Sesuai untuk dibuat jualan, pasti dapat menarik perhatian pelanggan.
Kalau nak buat untuk hidangan petang pun boleh. Anak-anak pasti suka. Cara membuatnya juga sangat mudah, bahan-bahan yang digunakan juga tak banyak. Boleh cuba buat nanti ya.
Resipi Sagu Gula Melaka Mudah & Sedap
Bahan-bahan:

4 pot sagu (500g) – tak perlu rendam, kalau nak buat sikit kurangkan kuantiti
2 liter air
Gula melaka
Gula merah
Daun pandan
Sedikit garam
Susu cair

Cara-cara:
1. Didihkan air dalam 2 liter dalam rice cooker atau multifunction cooker.
2. Bila air dah mendidih, masukkan sagu dan kacau sekali sekala sahaja. Kemudian tutup dengan penutup rice cooker. (Guna rice cooker jimat masa, tenaga, tak perlu kacau selalu dan tak risau hangit pada bahagian bawah)

3. Bila sagu dah separuh masak, buka dan kacau lagi. Pada masa ini baru letakkan pewarna pilihan masing-masing. Kacau dan tutup lagi, biar sampai button keep warm tu ‘on’ dan biarkan sehingga semua putih dalam sagu hilang.
4. Sagu akan menjadi sebiji-sebiji. Ambil sedikit sagu, masukkan dalam penapis dan lalukan sekejap di bawah air paip untuk membersihkan sisa kanji, biji-biji hitam dan lendir dalam sagu.

5. Bila dah betul-betul bersih, letakkan sagu dalam bekas bersih. Ketepikan.

6. Masak gula melaka, gula merah, daun pandan, sedikit garam dan air. Masak sampai agak pekat. Nak lagi sedap boleh letak sedikit kabung (jika ada).
7. Ambil sedikit sagu, tuangkan susu cair dan gula tadi secukupnya dalam satu mangkuk. Sedia untuk dimakan. Selamat mencuba!

Kredit: Mimee Ismaell
Baca juga: Resipi Blueberry Cheese Cake Tak Perlu Bakar & Tak Guna Mixer, Kos Bahan RM35 Je!


Resipi Salad Buah Paling Mudah. Sedap Makan Sejuk, Sangat Menyegarkan!

Resipi salad buah ini merupakan snek paling mudah yang boleh cuba dibuat. Lagi sedap jika dimakan sejuk, rasa segar je!
Ia merupakan campuran buah-buahan yang digaul dengan 3 sos ringkas. Gabungan aneka buaha-buahan menarikkan lagi rasa keenakan hidangan ini.
Lengkap dengan rasa lemak, manis, masam, semua ada! Jom cuba buat nanti dengan menggunakan resipi perkongsian oleh Rozita Daud di bawah.
RESIPI SALAD BUAH YANG MUDAH
Bahan-bahan:

1 biji buah pelam
2 biji epal hijau
2 biji epal merah
Kismis hitam (ikut banyak mana)
Anggur
1/2 tin susu cair
1 yogurt lemak perisa strawberri
5 @ 6 sudu mayonis buah-buahan

Cara-cara penyediaan:
1. Bersihkan buah-buahan dan keringkan. Kemudian potong dadu.

2. Masukkan yogurt, susu cair, mayonis dan taburkan juga kismis ke dalam bekas berisi buah-buahan tadi.

3. Gaul rata sehingga semuanya sebati.

4. Salad buah sedia untuk dinikmati. Selamat mencuba!

Kredit: Rozita Daud
Baca juga: Resipi Chicken Salad, Menu Diet Yang Sedap Sampai Hari-Hari Nak Makan!


Bosan Makan Nasi? Jom Masak Makanan Western, Salmon Grill Lemon Butter

Sekali sekala makan makanan barat apa salahnya kan, kadang-kadang bosan juga asyik makan nasi. Salah satu makanan barat yang anda boleh cuba masak adalah Salmon Grill Lemon Butter.
Salmon panggang yang disaluti sos lemon butter. Dengar nama pun dah terliur kan? Kalau nak tahu sedap ke tidak, jom cuba cuba buat!
Baca juga: Resipi Salmon With Creamy Lemon Sauce, Mudah Dan Sedap!
Resipi Salmon Grill Lemon Butter
Bahan-bahan:

1 ekor ikan salmon atau nak guna ikan lain pun boleh
3 sudu besar butter dicairkan
2 sudu besar gula perang
2 sudu besar kicap
1 sudu kecil kulit lemon diparut
1/2 lemon – ambil jusnya
3 tangkai cili api – cincang @ 1/4 sudu kecil paprika jika tak suka pedas
1 sudu besar daun parsley – cincang
2 sudu kecil thyme
1/2 sudu kecil garam
1/2 sudu kecil serbuk lada hitam
1 sudu kecil bawang putih dicincang
1 sudu kecil minyak zaitun

Cara-cara penyediaannya:
1. Panaskan oven pada suhu 200°C selama 15 minit.
2. Bersihkan ikan, lap ikan supaya kering. Kalau tak nanti air dari ikan akan keluar.

2. Satukan semua bahan kecuali ikan ke dalam mangkuk. Kacau semua bahan sehingga gula hancur. Jika guna garam bukit pink, rasanya kurang masin. Jika guna garam biasa boleh kurangkan sikit. Jika tak suka pedas, tak perlu letak cili api.

3. Sapu kan dulang @ mangkuk dengan sedikit minyak zaitun. Susun ikan dalam dulang @ mangkuk untuk dibakar. Boleh gantikan ikan mengikut selera.
4. Tuangkan bahan sos tadi ke atas ikan. Sapu rata. Bakar ikan selama 10-11 minit atau sehingga ikan masak.

5. Susunkan hirisan lemon ke atas ikan sebagai hiasan. Selamat mencuba!

Kredit: Khadijah Jaafar


Resipi Sambal Ayam Penyet ‘Berhantu’, Sekali Cuba Pasti Teringat-Ingat!

Seminggu sekali wajib makan nasi ayam penyet. Sambal dia memang bikin orang teringat-ingat. Cikgu Afy AL Habibi ada berkongsikan resipi sambal ayam penyet yang menjadi kegilaan ramai.
Menurutnya, resipi yang pernah dibuat jualan itu telah mendapat sambutan yang hangat kerana rasanya yang sempurna dengan rasa pedas sederhana, manis, masin dan masam yang sebati.
Kalau ada yang nak cuba, ikut saja resipi lengkap di bawah tanpa tinggal satu bahan rahsia pun. Memang pasti menjadi!
CARA BUAT SAMBAL AYAM PENYET BERHANTU
Sediakan bahan berikut untuk digoreng seketika:

20 batang cili merah
Segenggam cili padi merah + hijau (atau kurangkan kuantiti untuk sedikit rasa pedas)
1/4 bawang holland
2 biji bawang merah saiz bola pingpong
4 ulas bawang putih
2 biji tomato kecil
Semangkuk kecil ikan bilis
1 sudu kecil udang kering
Secubit belacan

Cara penyediannya:
1. Untuk cara goreng, goreng asing cili dan bahan lain.

2. Semua bahan yang sudah siap digoreng disejukkan seketika lalu dimasukkan ke dalam tabung pengisar. Tambah sedikit air untuk melumatkan bahan.
*simpan segenggam ikan bilis untuk ditabur dalam sambal selepas ini*

3. Panaskan minyak gorengan tadi. Masukkan bahan kisar. Kacau sesekali.

4. Masukkan baki ikan bilis tadi. Biarkan sambal masak dalam api perlahan.

5. Perasakan bahan dengan gula perang dan garam bukit secukup rasa. Tambah secubit dua perencah Hilal.

6. Keluarkan sedikit minyak sambal yang telah pecah minyak.

7. Tutup api selepas semua rasa bersatu.

8. Siap sepinggan Nasi Ayam Penyet dengan sambal ngosek.

9. Dihidangkan bersama isi ayam yang sedap.

Kredit: Afy AL Habibi
Baca juga: Tips Masak Sambal Nasi Lemak Supaya Tak Terpecik Satu Dapur, Rasa Pun Sedap!


Resipi Sambal Bilis Nasi Lemak Terpaling Mudah Tapi Sedap

Sambal Ikan Bilis memang sedap. Selain dinikmati bersama Nasi lemak, sambal bilis juga sesuai dinikmati bersama nasi putih biasa atau dimakan bersama roti atau pau. Memang kena dengan selera orang Malaysia.
Namun ramai yang kadang-kala susah nak jumpa  yang kena dengan selera. Kalau nak cuba buat sendiri pun boleh, caranya sangat mudah dan sangat sedap. Saudari Nurul Ateekah ada kongsikan resipinya. Jom cuba!
Cara Masak Sambal Bilis Nasi Lemak Yang Mudah & Sedap
Bahan-bahan:

Bawang besar 5 labu**
Bawang putih 5 ulas**
Secubit ikan bilis untuk kisar**
Sedikit belacan**
Sehelai daun pandan
Asam keping 2 keping
Cili kering kisar
Gula melaka (nise) 2 keping
Sos cili 3 sudu
Sos tomato 3 sudu
Ikan bilis
Hirisan bawang besar
Garam
Ajinamoto
Gula (jika suka)

Cara-cara memasak:
1. Kisar bahan-bahan yang bertanda (**).

2. Dalam kuali panaskan minyak, masukkan sehelai daun pandan yang disimpul.

3. Masukkan asam keping dan bahan kisar tadi. Masak sehingga perang atau separuh masak.

4. Masukkan pula cili kering kisar dan masak sehingga pecah minyak.

5. Masukkan gula melaka, sos cili dan sos tomato. Gaul rata.

6. Kemudian masukkan ikan bilis secukupnya bersama hirisan bawang besar.

7. Perasakan dengan sedikit garam dan ajinamoto. Jika kurang manis, boleh tambahkan gula.
8. Masak dengan api perlahan sehingga pecah minyak dan pekat.

Kredit: Yayar B. Awang Noh
Baca juga: Petai Berlada Ikan Bilis Paling Simple, Confirm Bertambah-Tambah Dibuatnya!


Resipi Sambal Bilis Tempoyak, Simple Tapi Padu!

 PENULIS
myResipi

 KATEGORI
Artikel

 POSTED ON
2020-07-29 08:38:41

Bila dah selalu sangat masak bermacam jenis lauk, mesti sesekali ibu-ibu di dapur buntu nak masak apa kan? Kadang-kadang, kita pun teringin menikmati sesuatu hidangan yang mudah disediakan tapi dalam masa yang sama masih mampu menaikkan selera makan. Betul tak? Contohnya seperti menu sambal bilis tempoyak, semestinya enak dimakan bersama nasi panas. Fuhh! Oleh itu, jom kita ikuti resipi yang dikongsikan oleh Suisan Aliezsha menerusi laman Facebook.

Kredit: Suisan Aliezsha

Bahan-bahan:

Ikan bilis
Cili api (bilangan cili terpulang mengikut kepedasan yang diingini)
Bawang kecil & bawang putih (ditumbuk)
Bawang besar (dihiris)
Petai (dihiris)
2 ke 3 sudu besar tempoyak
Asam keping
Garam secukup rasa

Cara-cara:
1.Cuci ikan bilis sehingga bersih. Kemudian, goreng ikan bilis sampai garing dan ketepikan.

Kredit: Rasa

2. Untuk penyediaan sambal tempoyak, tumbuk cili api sehingga lumat dan campurkan tempoyak tadi bersama garam secukup rasa. Gaulkan hingga sebati dan biarkan seketika.

Kredit: Suisan Aliezsha

3. Tumiskan bahan-bahan yang ditumbuk tadi. Kemudian, masukkan sos tiram dan asam keping. Gaulkan.

Kredit: Keluarga

4. Masukkan petai dan bawang besar. Biarkan masak seketika dan masukkan sambal tempoyak yang telah disiapkan tadi.

Kredit: Rasa

5. Akhir sekali masukkan ikan bilis. Gaul sehingga rata untuk memastikan garam sebati dalam sambal.

Kredit: Suisan Aliezsha

Dah siap! Sesuai untuk hidangan buat seisi keluarga. Selamat mencuba!